title: Smernica Rady 2009/143/ES z  26. novembra 2009 , ktorou sa mení a dopĺňa smernica 2000/29/ES, pokiaľ ide o delegovanie úloh laboratórneho testovania

text:
               4.12.2009

               SK

               Úradný vestník Európskej únie

               L 318/23

      SMERNICA RADY 2009/143/ES
   z 26. novembra 2009,
   ktorou sa mení a dopĺňa smernica 2000/29/ES, pokiaľ ide o delegovanie úloh laboratórneho testovania
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 37,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Podľa smernice Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (2) môžu príslušné oficiálne orgány členského štátu delegovať úlohy, ktoré stanovuje táto smernica, vrátane laboratórneho testovania len na právnickú osobu, ktorá je na základe svojich úradne schválených stanov poverená výlučne osobitnými úlohami verejného záujmu.

               (2)

               Laboratórne testy, ktoré sa musia vykonávať v rámci smernice 2000/29/ES, sú vysoko odborné a týkajú sa rôznych vedeckých oblastí. Takéto testy si vyžadujú širokú škálu drahých technických zariadení a vysoko špecializovaných laboratórnych pracovníkov schopných prispôsobiť sa rýchlemu vývoju diagnostickej metodiky. Počet vykonávaných testov v posledných rokoch narastá. V dôsledku toho je čoraz zložitejšie nájsť právnické osoby, ktoré spĺňajú všetky nevyhnutné požiadavky.

               (3)

               Z týchto dôvodov je vhodné stanoviť, že početné a rôznorodé úlohy laboratórneho testovania vyžadované podľa smernice 2000/29/ES sa môžu delegovať nielen na právnické osoby poverené výlučne osobitnými úlohami verejného záujmu, ale aj na právnické osoby, ktoré túto požiadavku nespĺňajú, ako sú univerzity, výskumné ústavy či súkromné laboratóriá s akoukoľvek právnou formou, ktorú členský štát v súlade so svojím právnym poriadkom uznáva, pokiaľ spĺňajú určité podmienky.

               (4)

               Je vhodné, aby zodpovedné oficiálne orgány overovali, či sú právnické osoby, na ktoré sa vykonanie laboratórneho testovania delegovalo, schopné zaručiť kvalitu. Mali by byť napríklad nestranné, bez konfliktu záujmov a schopné zabezpečiť spoľahlivé výsledky a ochranu dôverných informácií.

               (5)

               Zároveň je vhodné umožniť právnickým osobám, ktoré vykonávajú delegované úlohy podľa smernice 2000/29/ES, aby využívali svoje laboratóriá na testovacie činnosti, ktoré nie sú súčasťou ich osobitných úloh verejného záujmu.

               (6)

               Otázka vhodnej diagnostickej infraštruktúry je jednou z otázok, ktorými sa zaoberá prebiehajúce hodnotenie legislatívnych predpisov v oblasti zdravia rastlín. Bez toho, aby bol dotknutý výsledok tohto preskúmania, je však v krátkodobom horizonte vhodné upraviť požiadavky na delegovanie laboratórneho testovania tak, aby zodpovedali existujúcim potrebám.

               (7)

               Článok 2 ods. 1 písm. g) druhý pododsek smernice 2000/29/ES by sa preto mal zodpovedajúcim spôsobom zmeniť a doplniť.

               (8)

               V súlade s bodom 34 Medziinštitucionálnej dohody o lepšej tvorbe práva (3) sa členské štáty vyzývajú, aby pre seba a v záujme Spoločenstva vypracovali a zverejnili vlastné tabuľky, ktoré budú čo najlepšie vyjadrovať vzájomný vzťah medzi touto smernicou a opatreniami na jej transpozíciu,

         PRIJALA TÚTO SMERNICU:
   Článok 1
   Článok 2 ods. 1 písm. g) druhý pododsek smernice 2000/29/ES sa nahrádza takto:

      „Zodpovedné oficiálne orgány v členskom štáte môžu v súlade s vnútroštátnymi právnymi predpismi delegovať úlohy, ktoré stanovuje táto smernica a ktoré sa majú vykonať v ich právomoci a pod ich dohľadom, na akúkoľvek právnickú osobu, bez ohľadu na to, či sa riadi verejným alebo súkromným právom, pod podmienkou, že takáto právnická osoba a jej členovia nebudú mať žiaden osobný záujem na výsledkoch opatrení, ktoré vykonajú.
      Zodpovedné oficiálne orgány v členských štátoch zabezpečia, že právnická osoba uvedená v druhom pododseku je na základe úradne schválených stanov poverená výlučne osobitnými úlohami verejného záujmu s výnimkou laboratórneho testovania, ktoré môže takáto právnická osoba vykonávať aj vtedy, ak nie je súčasťou jej osobitných úloh verejného záujmu.
      Bez ohľadu na tretí odsek môžu zodpovedné oficiálne orgány v členskom štáte delegovať laboratórne testovanie, ktoré stanovuje táto smernica, na právnickú osobu, ktorá uvedené ustanovenie nespĺňa.
      Laboratórne testovanie sa môže delegovať iba vtedy, ak zodpovedný oficiálny orgán v priebehu celého delegovania zabezpečí, že právnická osoba, na ktorú laboratórne testovanie deleguje, je schopná zaručiť nestrannosť, kvalitu a ochranu dôverných informácií a skutočnosť, že medzi výkonom úloh, ktoré na ňu boli delegované, a jej ďalšími činnosťami nie je konflikt záujmov.“

   Článok 2
   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou pred 1. januárom 2011. Bezodkladne o tom informujú Komisiu.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 26. novembra 2009

            Za Radu

            predseda

         J. BJÖRKLUND

      (1)  Stanovisko z 20. októbra 2009 (zatiaľ neuverejnené v úradnom vestníku).

      (2)  Ú. v. ES L 169, 10.7.2000, s. 1.

      (3)  Ú. v. EÚ C 321, 31.12.2003, s. 1.


title: Smernica Rady zo 6. júna 1972 o koordinovaných každoročných prehľadoch priemyselnej činnosti

text:
Dôležité právne oznámenie

|

31972L0221

Úradný vestník L 133 , 10/06/1972 S. 0057 - 0060 Fínske špeciálne vydanie: Kapitola 13 Zväzok 2 S. 0099  Dánske špeciálne vydanie: Série I Kapitola 1972(II) S. 0503  Švédske špeciálne vydanie: Kapitola 13 Zväzok 2 S. 0099  Anglické špeciálne vydanie: Série I Kapitola 1972(II) S. 0523  Grécke špeciálne vydanie: Kapitola 13 Zväzok 1 S. 0246  Španielske špeciálne vydanie: Kapitola 16 Zväzok 1 S. 0026  Portugalské špeciálne vydanie Kapitola 16 Zväzok 1 S. 0026

		Smernica Radyzo 6. júna 1972o koordinovaných každoročných prehľadoch priemyselnej činnosti(72/221/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 213,so zreteľom na návrh Komisie,keďže Komisia s cieľom splniť úlohy, ktoré sú jej zverené podľa zmluvy, musí mať k dispozícii aktuálnu štatistiku týkajúcu sa štruktúry, významu a rozvoja priemyslu a drobných remeselných odvetví v členských štátoch;keďže Komisia pri príprave cenzusu v priemysle v roku 1963 zistila, že je potrebné upriamiť pozornosť vlád jednotlivých členských štátov na skutočnosť, že rozvoj priemyselnej ekonomiky na spoločnom trhu vyžaduje, aby priemyselná štatistika poskytovala určité minimálne údaje; keďže informácie k dispozícii v jednotlivých členských štátoch nie sú primerané ani dostatočne porovnateľné na to, aby pre prácu Komisie slúžili ako spoľahlivá základňa;keďže Európske hospodárske spoločenstvo spravilo medzičasom značný pokrok v integrácii; keďže nové hospodárske politiky a smernice potrebujú iniciatívy a rozhodnutia založené na reálnej štatistike; keďže štatistiky k dispozícii v priemysle a drobných remeselných odvetviach ešte nie sú v súlade so štandardmi primeranými tejto hospodárskej situácii.Keďže tieto nedostatky sťažujú možnosť urobiť výpis z priemyselnej štatistiky, ktorá je teraz k dispozícii v informáciách jednotlivých členských štátov, ktoré by mohli slúžiť za spoľahlivý základ pre prácu Komisie, predovšetkým čo sa týka strednodobej ekonomickej politiky, priemyselnej politiky a konkurenčnej politiky;keďže z členských štátov treba získať porovnateľné informácie o priemyselnej činnosti a keďže z tohto dôvodu je potrebné vykonať prehľady, ktoré sú koordinované, pokiaľ ide o obsah, rámec, pojmy a definície, metódy a rozpis podľa priemyselnej činnosti a veľkosti štatistickej jednotky, na účel zhromaždenia súboru súvisiacich štatistík, na základe čoho bude možné analyzovať situáciu a hospodársky vývoj jednotlivých priemyselných odvetví a potenciál pri vypočítaní príspevku priemyslu a drobných remeselných odvetví k národnému produktu a pri inej práci vo sfére štatistickej a ekonomickej syntézy,PRIJALA TÚTO SMERNICU:Článok 1Členské štáty v odbornej spolupráci s Komisiou prijmú všetky potrebné opatrenia na zhromažďovanie každoročných štatistických údajov s cieľom vypracovať súvislú štatistiku v oblasti štruktúry a výrobnej činnosti priemyslu v členských štátoch. Prvé zhromažďovanie údajov sa uskutoční najneskôr v roku 1974 a bude sa vzťahovať na predchádzajúci rok.Článok 2Prehľady sa týkajú všetkých priemyselných podnikov, prípadne malých podnikov, ktoré zamestnávajú dvadsať alebo viac osôb a ktorých hlavná činnosť je uvedená v jednej z častí Nomenklatúry hospodárskych činností v Európskych spoločenstvách (NACE) za priemysel vrátane energií, vodného hospodárstva a výstavby (NACE 1 až 5).Prehľady sa každých päť rokov najmenej jedenkrát rozšíria o podniky zamestnávajúce menej ako 20 osôb. Komisia po dohode s členskými štátmi určí tie roky, v ktorých budú prehľady takto rozšírené.Štatistické prehľady podnikov zamestnávajúcich menej ako dvadsať osôb možno vykonať na základe vzoriek.Článok 3Štatistickou jednotkou je podnik, jednotka hospodárskej činnosti (JHČ) a, pokiaľ ide o regionálnu štatistiku, aj miestna jednotka. Štatistické jednotky sú definované v časti 1 NACE.Článok 4Prehľady zahŕňajú premenné uvedené v prílohe k tejto smernici. Počas prvej etapy, ktorá sa začne najneskôr v roku 1974, nemusia obsahovať údaje vzťahujúce sa na premenné uvádzané v zátvorkách. Pri prehľade v roku 1977 týkajúceho sa roku 1976 a potom ďalej zhromaždia členské štáty údaje vzťahujúce sa na všetky premenné vymenované v prílohe.Údaje, ktoré sa zhromaždia o podnikoch zamestnávajúcich dvadsať až deväťdesiatdeväť osôb, však budú obsahovať iba premenné týkajúce sa počtu zamestnaných osôb, obratu, vyplatených hrubých miezd a platov, ako aj nákupov surovín, polotovarov a priemyselných služieb.Čo sa týka pravidelných prehľadov podnikov zamestnávajúcich menej ako dvadsať osôb, Komisia predloží do konca roka 1975 návrhy na zhromažďované údaje.Už od prvého prehľadu sa údaje o miestnych jednotkách (podnik) budú zhromažďovať z hľadiska týchto premenných:- celkový počet osôb zamestnaných inak ako pracovníci pracujúci v domácnosti;- vyplatené hrubé platy a mzdy vrátane sumy zaplatené pracovníkom pracujúcim v domácnosti na výplatnej listine;- celkové investície do fixného kapitálu.Posledné uvedené informácie doplnia údaje podľa podnikov zhromažďované každý rok, pokiaľ ide o investície, v súlade so smernicou Rady č. 64/475/EHS z 30. júla 1964 [1].Článok 5S výnimkou informácií podliehajúcich štatistickému tajomstvu podľa vnútroštátneho práva sa výsledky prehľadov zaznamenané podľa spoločných tabuliek a rozpísané podľa priemyselnej činnosti zodpovedajúce trojčíselným záhlaviam nomenklatúry NACE budú každý rok predkladať Komisii.Komisia po dohode s členskými štátmi stanoví výnimky zo všeobecného pravidla riadiaceho rozpis podľa hospodárskej činnosti, podrobnosti týkajúce sa predkladania výsledkov vrátane rozpisu podľa veľkosti štatistickej jednotky a formu, v ktorej sa výsledky budú predkladať.Členské štáty, v ktorých sa zhromažďovanie a spracovanie údajov zakladá na inej nomenklatúre činností ako NACE, prijmú všetky potrebné opatrenia na zabezpečenie toho, aby výsledky vyjadrené v ich nomenklatúre boli náležite prevedené do nomenklatúry Spoločenstva.Článok 6Členské štáty podniknú všetky príslušné kroky na maximálne zníženie času potrebného na vykonanie a spracovanie prehľadov, aby výsledky boli Komisii k dispozícii čo najskôr.Článok 7Náklady na realizáciu prehľadov v členských štátoch znášajú štátne rozpočty.Článok 8Táto smernica je adresovaná členským štátom.V Luxemburgu 6. júna 1972Za RadupredsedaG. Thorn[1] Ú. v. ES 131, 13.8.1964, s. 2193/64.--------------------------------------------------PRÍLOHAPREMENNÉ SCHVÁLENÉ NA ZHROMAŽĎOVANIE ÚDAJOV PODĽA PODNIKOV A ÚDAJE PODĽA JEDNOTIEK HOSPODÁRSKEJ ČINNOSTI (JHČ)Kód | Premenné | Otázky pre |podnik | JHČ |1 | Celkový počet zamestnaných osôb | * | — |1.1 | Majitelia pracujúci v podniku a pracujúci rodinní príslušníci | * | — |1.2 | Zamestnanci spolu | * | — |1.21 | Manuálne pracujúci vrátane učňov | * | — |1.21.1 | z tohoženy | (*) | — |1.22 | Nemanuálne pracujúci vrátane obchodných a technických praktikantov | * | — |1.22.1 | z tohoženy | (*) | — |2 | Počet normálnych a nadčasových hodín odpracovaných v priebehu roka manuálne pracujúcimi vrátane učňov | — | (*) |3 | Mzdové náklady spolu | * | (*) |3.1 | Vyplatené hrubé mzdy a platy okrem odmien vyplatených pracovníkom pracujúcim v domácnosti | * | (*) |3.2 | Odmena vyplatená pracovníkom pracujúcim v domácnosti uvedená na výplatnej listine | (*) | (*) |3.3 | Povinné a dobrovoľné poplatky zamestnávateľa na sociálne zabezpečenie | ä | (*) |3.31 | z tohodobrovoľné príspevky na sociálne zabezpečenie a iné mzdové náklady | (*) | (*) |4 | Celkový obrat | * | — |4.1 | Predaj výrobkov vyrobených podnikom (alebo JHČ) a príjem z priemyselnej služby poskytnutej iným (práca z dodaného materiálu a pod.) | * | * |4.11 | z tohopríjmy z poskytnutých priemyselných služieb (práca z dodaného materiálu a pod.) | (*) | (*) |4.2 | Predaj tovaru kúpeného od iných a opätovne predaného | * | — |4.3 | Obrat z iných položiek | * | — |5 | Vnútropodnikové presuny polotovarov a priemyselných služieb: hodnota dodávok surovín a polovýrobkov a hodnota priemyselných služieb poskytnutých jednou JHČ druhej JHČ podniku | — | (*) |6 | Vnútropodnikové presuny fixného kapitálu: hodnota základných prostriedkov vyrobených (alebo postavených) jednou JHČ a dodaných druhej JHČ podniku | — | (*) |7 | Zásoby hotových výrobkov vyrobených jednotkou a výrobkov v procese výroby: | | |7.1 | –na začiatku roka | * | (*) |7.2 | –na konci roka | * | (*) |7.3 | –rozdiel plus alebo mínus | * | (*) |8 | Zásoby nakúpeného tovaru: | | |8.1 | –na začiatku roka | * | — |8.2 | –na konci roka | * | — |8.3 | –rozdiel plus alebo mínus | * | — |9 | Hodnota základných prostriedkov vyrobených alebo postavených samotným podnikom s jeho vlastnou pracovnou silou a na jeho vlastné používanie a hlavné opravy vykonané samotným podnikom | * | — |10 | Hodnota základných prostriedkov vyrobených alebo postavených samotnou JHČ s jej vlastnou pracovnou silou a na jej vlastné používanie a hlavné opravy vykonané samotnou JHČ | — | (*) |11 | Nákupy alebo príjmy surovín a pomocného materiálu, polovýrobkov, energií a drobných, ručných nástrojov nepovažovaných za fixný kapitál: | | |11.1 | Nákupy z/od iných podnikov | * | * |11.2 | Hodnota surovín a pod. prijatých od iných JHČ podniku | — | (*) |12 | Náklady na priemyselné služby prijaté: | | |12.1 | –od iných | * | * |12.2 | –od iných | — | * |13 | Náklady na tovar kúpený na opätovný predaj | * | — |14 | Zásoby surovín a pomocného materiálu, polovýrobkov a energií: | | |14.1 | –na začiatku roka | * | (*) |14.2 | –na konci roka | * | (*) |14.3 | –rozdiel plus alebo mínus | * | (*) |15 | Náklady na nepriemyselné služby od iných, spolu | * | — |15.1 | Nájomné platená za nebytové priestory a zo základných prostriedkov | * | (*) |15.11 | z tohonájomné platené za základné prostriedky | (*) | * |15.2 | Vyplatené poistné | * | — |15.3 | Bankové poplatky | * | — |15.4 | Náklady na iné nepriemyselné služby | * | — |16 | Nepriame dane spolu | * | — |16.1 | Daň z pridanej hodnoty (DPH) a iné dane a spotreba | * | (*) |16.11 | DPH a iné dane z obratu | (*) | (*) |16.12 | Spotrebné dane | (*) | (*) |16. 2 | Iné nepriame dane | * | — |17 | Prevádzkové poplatky | * | (*) |--------------------------------------------------


title: Smernica Rady 95/71/ES z 22. decembra 1995, ktorá mení a dopĺňa prílohu smernice 91/493/EHS, ktorá stanovuje zdravotné podmienky na produkciu a uvádzanie na trh produktov rybolovu

text:
Avis juridique important

|

31995L0071

Official Journal L 332 , 30/12/1995 P. 0040 - 0041

SMERNICA RADY 95/71/ESz 22. decembra 1995,ktorá mení a dopĺňa prílohu smernice 91/493/EHS, ktorá stanovuje zdravotné podmienky na produkciu a uvádzanie na trh produktov rybolovuRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Rady 91/493/EHS z 22. júla 1991, ktorá ustanovuje zdravotné podmienky na produkciu, výrobu a uvádzanie produktov rybolovu (1) na trh, a najmä na jej článok 13,so zreteľom na návrh Komisie,keďže smernica Rady 92/48/EHS zo 16. júna 1992, ktorá ustanovuje minimálne hygienické pravidlá uplatniteľné na produkty rybolovu získané na palube určitých plavidiel v súlade s článkom 3 odsek 1 písmeno a) bod i) smernice 91/493/EHS (2) ustanovuje, že mraziarenské plavidlá musia byť zapísané do zoznamu, ktorý pravidelne aktualizuje príslušný orgán;keďže by sa malo povoliť, aby boli produkty rybolovu získané na palube mraziarenských plavidiel, ktoré spĺňajú hygienické požiadavky ustanovené v smernici č. 92/48/EHS, uvádzané na trh za tých istých identifikačných podmienok ako produkty rybolovu zmrazované v prevádzkach na pevnine; keďže by sa v súlade s tým mala zmeniť a doplniť príloha k smernici č. 91/493/EHS;keďže si určité problémy s uplatňovaním vykazované členskými štátmi vyžadujú objasnenie určitých technických aspektov smernice 91/493/EHS, aby bolo umožnené jednotné uplatňovanie ustanovení v spoločenstve, obzvlášť v súvislosti s identifikáciou predávaných produktov rybolovu,PRIJALA TÚTO SMERNICU:Článok 1Príloha k smernici 91/493/EHS sa týmto mení a dopĺňa takto:(1) Kapitola I oddiel II ods. 5 sa nahrádza takto:"5. Spracovanie produktov rybolovu na palube sa musí vykonávať podľa hygienických podmienok ustanovených v oddiele II body 2 a 3, oddiele IV a oddiele V kapitoly IV tejto prílohy."(2) Druhá veta kapitoly IV oddiel I ods. 3 sa nahrádza takto:"Filé a rezy nesmú zostávať na pracovných stoloch dlhšie, ako je potrebné na ich prípravu a musia byť chránené pred kontamináciou vhodným obalom."(3) Kapitola IV oddiel IV bod 1 sa nahrádza takto:"Čerstvé zmrazené a rozmrazené výrobky použité na spracovanie sa musia zhodovať s požiadavkami stanovenými v oddiele I, II alebo III tejto kapitoly."(4) Prvá veta kapitoly IV oddiel IV ods. 4 písmeno d) sa nahrádza takto:"d) z výroby sa musia odoberať každý deň vo vopred určených intervaloch vzorky, aby bola zabezpečená účinnosť uzatvárania konzerv alebo akejkoľvek inej metódy hermetického uzatvárania."(5) V kapitole IV oddiel V odsek 3 písmeno c) sa sloveso "zničiť" nahrádza slovesom "zabiť".(6) Prvá veta druhého odseku kapitoly V oddiel II (3) (A) b) sa nahrádza takto:"Tieto limity sa uplatňujú iba na druhy rýb z týchto čeľadí: Scombridae, clupeidae, engraulidae a coryphaenidae."(7) Kapitola VII sa nahrádza takto:"KAPITOLA VIIIDENTIFIKÁCIABez toho, aby boli dotknuté ustanovenia smernice 79/112/EHS, musí sa dať na účely inšpekcie vysledovať prevádzkareň odoslania produktov rybolovu buď pomocou označenia na etikete alebo pomocou sprievodných dokladov.Na tento účel musí byť na obale alebo v prípade nebalených výrobkov v sprievodných dokladoch uvedená táto informácia:- krajina odoslania, ktorá môže byť vypísaná úplne alebo uvedená v skratke s použitím veľkých písmen, to znamená pre členské štáty spoločenstva v jednej z týchto skratiek:B - DK - D - EL - E - F - IRL - I - L - NL - P - UK - AT - FI - SE,- identifikácia prevádzkarne alebo lodnej továrne jej úradným schvaľovacím číslom alebo v prípade predaja z mraziarenského plavidla, na ktoré sa vzťahuje bod 7 prílohy II k smernici 92/48/EHS, identifikačným číslom plavidla alebo v prípade samostatnej registrácie aukčných alebo veľkoobchodných trhov tak, ako je stanovené v treťom pododseku článku 7 odsek 1 tejto smernice, registračným číslom aukčného alebo veľkoobchodného trhu,- jedna z týchto skratiek: CE - EC - EG - EK - EF - EY.Všetky písmená a číslice musia byť úplne čitateľné a zoskupené na obale na mieste, kde sú viditeľné z vonkajšej strany bez toho, aby bolo potrebné otvárať uvedený obal.Článok 21. Členské štáty príjmu zákony, iné právne predpisy a administratívne opatrenia potrebné na dosiahnutie súladu s touto smernicou do 1. júla 1997. Budú o tom informovať Komisiu. Na produkty upravené pred dátumom nadobudnutia účinnosti tejto smernice sa však nebudú vzťahovať ustanovenia kapitoly VII smernice č. 91/493/EHS zmenenej a doplnenej touto smernicou.Keď členské štáty prijmú tieto opatrenia, tieto budú obsahovať odkaz na túto smernicu alebo budú sprevádzané takým odkazom pri príležitosti ich úradného uverejnenia. Spôsob vykonania takých odkazov ustanovia členské štáty.2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou.Článok 3Táto smernica nadobúda účinnosť v deň jej uverejnenia v Úradnom vestníku Európskych spoločenstiev.Článok 4Táto smernica je adresovaná členským štátom.V Bruseli 22. decembra 1995Za RadupredsedaL. ATIENZA SERNA(1) Ú. v. ES L 268, 24.9.1991, s. 15. Smernica zmenená a doplnená Aktom o pristúpení z roku 1994.(2) Ú. v. ES L 187, 7.7.1992, s. 41.


title: Smernica Komisie z 22. decembra 1987, ktorou sa mení a dopĺňa smernica 87/94/EHS o aproximácii právnych predpisov členských štátov o postupoch kontroly vlastností, limitov a odolnosti voči výbuchu pri jednozložkových hnojivách typu dusičnanu amónneho s vysokým obsahom dusíka

text:
Dôležité právne oznámenie

|

31988L0126

Úradný vestník L 063 , 09/03/1988 S. 0012 - 0012 Fínske špeciálne vydanie: Kapitola 13 Zväzok 17 S. 0035  Švédske špeciálne vydanie: Kapitola 13 Zväzok 17 S. 0035

		Smernica Komisiez 22. decembra 1987,ktorou sa mení a dopĺňa smernica 87/94/EHS o aproximácii právnych predpisov členských štátov o postupoch kontroly vlastností, limitov a odolnosti voči výbuchu pri jednozložkových hnojivách typu dusičnanu amónneho s vysokým obsahom dusíka(88/126/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 80/876/EHS z 15. júla 1980 o aproximácii právnych predpisov členských štátov o jednozložkových hnojivách typu dusičnanu amónneho s vysokým obsahom dusíka [1], a najmä na jej článok 8,so zreteľom na smernicu Rady 76/116/EHS z 18. decembra 1975 o aproximácii právnych predpisov členských štátov o hnojivách [2], a najmä na jej článok 9 ods. 2,keďže pre dĺžku a technickú zložitosť smernice Komisie 87/94/EHS [3] – mnohé metódy analýzy a skúšok sú prevzaté z rôznych technologických odborov – a množstvo jazykov, v ktorých sa má dosiahnuť zhoda v znení, sú po prijatí smernice Komisiou potrebné jazykové úpravy a niekoľko technických opráv [4];keďže táto jazyková úprava a technické opravy si vyžadujú predĺženie lehoty na dosiahnutie súladu s touto smernicou v členských štátoch a odklad dátumu jej vydania;keďže zmeny a doplnky stanovené v tejto smernici sú v súlade so stanoviskom Výboru na prispôsobenie smerníc o odstránení technických prekážok v obchode s hnojivami technickému pokroku,PRIJALA TÚTO SMERNICU:Článok 1Smernica 87/94/EHS sa mení a dopĺňa takto:V článku 2 ods. 1 sa dátum "31. decembra 1987" nahradí dátumom "30. novembra 1988".Článok 21. Členské štáty prijmú opatrenia potrebné na dosiahnutie súladu s touto smernicou do 30. novembra 1988. Ihneď o tom budú informovať Komisiu.2. Členské štáty oznámia Komisii texty vnútroštátnych právnych predpisov, ktoré prijmú v oblasti spravovanej touto smernicou.Článok 3Táto smernica je adresovaná členským štátom.V Bruseli 22. decembra 1987Za KomisiuCockfieldpodpredseda[1] Ú. v. ES L 250, 23.9.1980, s. 7.[2] Ú. v. ES L 24, 30.1.1976, s. 21.[3] Ú. v. ES L 38, 7.2.1987, s. 1.[4] Ú. v. ES L 63, 9.3.1988, s. 16.--------------------------------------------------


title: Smernica Komisie 1999/24/ES z 9. apríla 1999, ktorou sa prispôsobuje technickému pokroku smernica Rady 93/32/EHS o držadlách pre spolucestujúcich na dvojkolesových motorových vozidláchText s významom pre EHP.

text:
Dôležité právne oznámenie

|

31999L0024

Úradný vestník L 104 , 21/04/1999 S. 0016 - 0018

		Smernica Komisie 1999/24/ESz 9. apríla 1999,ktorou sa prispôsobuje technickému pokroku smernica Rady 93/32/EHS o držadlách pre spolucestujúcich na dvojkolesových motorových vozidlách(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 92/61/EHS z 30. júna 1992 o typovom schválení dvojkolesových alebo trojkolesových motorových vozidiel [1] zmenenú a doplnenú aktom o pristúpení Rakúska, Fínska a Švédska, najmä na jej článok 16,so zreteľom na smernicu Rady 93/32/EHS zo 14. júna 1993 o držadlách pre spolucestujúcich na dvojkolesových motorových vozidlách [2], najmä na jej článok 3,(1) keďže smernica 93/32/EHS je jednou zo samostatných smerníc postupu typového schvaľovania Spoločenstva zavedeného smernicou 92/61/EHS; keďže z toho dôvodu ustanovenia smernice 92/61/EHS týkajúce sa systémov vozidla, komponentov a samostatných technických jednotiek platia pre uvedenú smernicu;(2) keďže rozvoj technológie teraz umožňuje prispôsobiť smernicu 93/32/EHS technickému pokroku; keďže v záujme zabezpečenia správneho fungovania systému typového schvaľovania ako celku je potrebné objasniť alebo doplniť niektoré ustanovenia príslušnej smernice;(3) keďže pre tento účel je potrebné prispôsobiť ustanovenia týkajúce sa pripevnenia popruhu a aj odkazy uvedené v časti B informačného dokumentu;(4) keďže opatrenia uvedené v tejto smernici sú v súlade so stanoviskom Výboru pre prispôsobenie sa technickému pokroku založeného podľa článku 13 smernice Rady 70/156/EHS [3] naposledy zmenenej a doplnenej smernicou 98/91/ES Európskeho parlamentu a Rady [4],PRIJALA TÚTO SMERNICU:Článok 1Príloha k smernici 93/32/EHS sa týmto mení a dopĺňa v súlade s prílohou k tejto smernici.Článok 21. S účinnosťou od 1. januára 2000, nesmú členské štáty z dôvodov týkajúcich sa držadiel pre spolucestujúcich:- odmietnuť udeliť typu dvojkolesového vozidla alebo typu držadla pre spolucestujúceho ES typové schválenie,- zakázať registráciu, predaj alebo uvedenie do prevádzky dvojkolesových motorových vozidiel alebo predaj alebo uvedenie do prevádzky držadiel pre spolucestujúcich,ak držadlá pre spolucestujúcich spĺňajú požiadavky smernice Rady 93/32/EHS zmenenej a doplnenej touto smernicou.2. S účinnosťou od 1. júla 2000 členské štáty odmietnu udeliť ES typové schválenie akémukoľvek typu dvojkolesového motorového vozidla z dôvodov týkajúcich sa držadiel pre spolucestujúcich alebo akémukoľvek typu držadiel pre spolucestujúcich, ak nie sú splnené požiadavky smernice 93/32/EHS zmenenej a doplnenej touto smernicou.Článok 31. Členské štáty najneskôr do 31. decembra 1999 prijmú a uverejnia opatrenia nevyhnutné na dosiahnutie súladu s touto smernicou. Bezodkladne o tom informujú Komisiu.Tieto ustanovenia sa budú uplatňovať od 1. januára 2000.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 4Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev.Článok 5Táto smernica je adresovaná členským štátom.V Bruseli 9. apríla 1999Za KomisiuMartin Bangemannčlen Komisie[1] Ú. v. ES L 225, 10. 8. 1992, s. 72.[2] Ú. v. ES L 188, 29. 7. 1993, s. 28.[3] Ú. v. ES L 42, 23. 2. 1970, s. 1.[4] Ú. v. ES L 11, 16. 1. 1999, s. 25.--------------------------------------------------PRÍLOHA1. Bod 1.1 sa nahrádza nasledujúcim bodom:"1.1 PopruhPopruh sa musí na sedadlo alebo na iné časti spojené s rámom namontovať tak, aby ho mohol cestujúci ľahko použiť. Popruh a jeho pripevnenie musia byť konštruované tak, aby bez pretrhnutia odolali vertikálnej ťažnej sile 2000 N pôsobiacej staticky na stred povrchu popruhu pri maximálnom tlaku 2 Mpa."2. V doplnku 1 sa časť B informačného dokumentu nahrádza nasledujúcou časťou:"— Časť B: - 1.4 až 1.4.2 vrátane."--------------------------------------------------


title: Smernica Rady 2001/40/ES z 28. mája 2001 o vzájomnom uznávaní rozhodnutí o vyhostení štátnych príslušníkov tretích krajín

text:
Dôležité právne oznámenie

|

32001L0040

Úradný vestník L 149 , 02/06/2001 S. 0034 - 0036

		Smernica Rady 2001/40/ESz 28. mája 2001o vzájomnom uznávaní rozhodnutí o vyhostení štátnych príslušníkov tretích krajínRADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 63 ods. 3,so zreteľom na iniciatívu Francúzskej republiky [1],so zreteľom na stanovisko Európskeho parlamentu [2],keďže:(1) Zmluva ustanovuje, že Rada má prijať opatrenia týkajúce sa prisťahovaleckej politiky v oblastiach zahrnujúcich podmienky na vstup a pobyt, ako aj nelegálne prisťahovalectvo a nelegálny pobyt.(2) Európska rada v Tampere 15. a 16. októbra 1999 opätovne potvrdila svoje rozhodnutie vytvoriť priestor slobody, bezpečnosti a spravodlivosti. S týmto cieľom sa má spoločná európska azylová a migračná politika zamerať tak na spravodlivé zaobchádzanie so štátnymi príslušníkmi tretích krajín, ako aj na lepšie riadenie migračných tokov.(3) Potreba zabezpečenia vyššej efektívnosti pri vykonávaní rozhodnutí o vyhostení a lepšej spolupráce medzi členskými štátmi si vyžaduje uznávanie rozhodnutí o vyhostení.(4) Rozhodnutia o vyhostení štátnych príslušníkov tretích krajín sa majú prijímať v súlade so základnými právami ako ich zaručuje Európsky dohovor na ochranu ľudských práv a základných slobôd zo 4. novembra 1950, najmä jeho články 3 a 8 a Ženevský dohovor o právnom postavení utečencov z 28. júla 1951 a ako vyplýva z ústavných princípov, ktoré sú spoločné pre členské štáty.(5) V súlade s princípom subsidiarity nemôžu členské štáty riadne splniť cieľ navrhovanej akcie, konkrétne spoluprácu medzi členskými štátmi pri vyhosťovaní štátnych príslušníkov tretích krajín, a preto, vzhľadom na účinky, ktoré predpokladá táto akcia, ho môže lepšie splniť spoločenstvo. Táto smernica nevychádza nad rámec toho, čo je nevyhnutné na dosiahnutie tohto cieľa.(6) V súlade s článkom 3 Protokolu o stanovisku Spojeného kráľovstva a Írska pripojeného k Zmluve o Európskej únii a Zmluve o založení Európskeho spoločenstva podalo Spojené kráľovstvo oznámenie listom z 18. októbra 2000 o svojom želaní byť účastníkom prijatia a uplatňovania tejto smernice.(7) V súlade s článkami 1 a 2 Protokolu o stanovisku Dánska pripojeného k Zmluve o Európskej únii a Zmluve o založení Európskeho spoločenstva sa Dánsko nezúčastní na prijatí tejto smernice, a teda nie je ňou viazané, ani nepodlieha jej uplatňovaniu. Za predpokladu, že táto smernica bude vychádzať zo schengenského acquis podľa ustanovení hlavy IV Zmluvy o založení Európskeho spoločenstva, podľa článku 5 vyššie uvedeného protokolu sa Dánsko do šiestich mesiacov od prijatia tejto smernice rozhodne, či bude toto rozhodnutie transponovať do svojho vnútroštátneho právneho predpisu.(8) Pokiaľ ide o Islandskú republiku a Nórske kráľovstvo, predstavuje táto smernica zmenu schengenského acquis v zmysle dohody uzavretej 18. mája 1999 medzi Radou Európskej únie a týmito dvoma štátmi. V dôsledku postupov stanovených touto dohodou sa majú práva a povinnosti vyplývajúce z tejto smernice uplatňovať aj na tieto dva štáty a vo vzťahoch medzi týmito dvoma štátmi a členskými štátmi Európskej únie, ktorým je táto smernica adresovaná,PRIJALA TÚTO SMERNICU:Článok 11. Bez toho, aby boli dotknuté záväzky vyplývajúce z článku 23 a uplatňovanie článku 96 Dohovoru, ktorým sa vykonáva Schengenská dohoda zo 14. júna 1985, podpísaného v Schengene 19. júna 1990, ďalej len "Schengenský dohovor", cieľom tejto smernice je umožniť uznanie rozhodnutia o vyhostení vydaného príslušným orgánom v členskom štáte, ďalej len "vydávajúci členský štát", proti štátnemu príslušníkovi tretej krajiny, ktorý sa nachádza na území iného členského štátu, ďalej len "vykonávajúci členský štát".2. Každé rozhodnutie prijaté podľa odseku 1 sa vykoná podľa platných právnych predpisov vykonávajúceho členského štátu.3. Táto smernica sa nevzťahuje na rodinných príslušníkov občanov únie, ktorí uplatnili svoje právo voľného pohybu.Článok 2Na účely tejto smernice:a) "štátny príslušník tretej krajiny" je každý štátny príslušník, ktorý nie je štátnym príslušníkom ktoréhokoľvek členského štátu;b) "rozhodnutie o vyhostení" je každé rozhodnutie, ktoré nariaďuje vyhostenie prijaté príslušným správnym orgánom vydávajúceho členského štátu;c) "vykonávacie opatrenie" je každé opatrenie prijaté vykonávajúcim štátom s cieľom vykonať rozhodnutie o vyhostení.Článok 31. Vyhostenie uvedené v článku 1 sa uplatní na tieto prípady:a) štátny príslušník tretej krajiny podlieha rozhodnutiu o vyhostení založenom na vážnej a existujúcej hrozbe pre verejný poriadok alebo bezpečnosť štátu, ktoré bolo prijaté v takýchto prípadoch:- odsúdenie štátneho príslušníka tretej krajiny vydávajúcim členským štátom za trestný čin, ktorý podlieha trestu zahrnujúcemu odňatie slobody najmenej na jeden rok,- existencia vážnych dôvodov domnievať sa, že štátny príslušník tretej krajiny spáchal závažný trestný čin, alebo existencia vážnych dôkazov o jeho úmysle spáchať takéto trestné činy na území členského štátu.Bez toho, aby bol dotknutý článok 25 ods. 2 Schengenského dohovoru, ak je dotknutá osoba držiteľom povolenia na pobyt vydaného vykonávajúcim členským štátom alebo akýmkoľvek iným členským štátom, vykonávajúci členský štát sa poradí s vydávajúcim členským štátom a so štátom, ktorý vydal povolenie. Existencia rozhodnutia o vyhostení prijatého podľa tohto odseku umožňuje odobrať povolenie na pobyt, ak to povoľuje vnútroštátne právo štátu, ktorý povolenie vydal;b) štátny príslušník tretej krajiny podlieha rozhodnutiu o vyhostení, ak je toto založené na tom, že nesplnil vnútroštátne predpisy pre vstup a pobyt cudzincov.V týchto dvoch prípadoch uvedených v bodoch a) a b) nesmie vydávajúci členský štát zrušiť ani pozastaviť rozhodnutie o vyhostení.2. Členské štáty budú uplatňovať túto smernicu rešpektujúc ľudské práva a základné slobody.3. Táto smernica sa uplatňuje bez dotknutia ustanovení dohovoru určujúceho štát zodpovedný za preskúmanie žiadostí o azyl, podaných v jednom z členských štátov Európskych spoločenstiev a readmisných dohôd medzi členskými štátmi.Článok 4Členské štáty zabezpečia, aby dotknutý štátny príslušník tretej krajiny mohol v súlade s právnymi predpismi vykonávajúceho členského štátu dať podnet na konanie o opravnom prostriedku proti opatreniu uvedenému v článku 1 ods. 2.Článok 5Ochrana osobných údajov a bezpečnosť údajov bude zabezpečená v súlade so smernicou 95/46/ES Európskeho parlamentu a Rady z 24. októbra 1995 o ochrane fyzických osôb so zreteľom na spracovanie osobných údajov a o voľnom pohybe takýchto údajov [3].Bez toho, aby boli dotknuté články 101 a 102 Schengenského dohovoru, sa súbory osobných údajov použijú v súvislosti s touto smernicou iba na účely v nej stanovené.Článok 6Orgány vydávajúceho členského štátu a vykonávajúceho členského štátu použijú všetky vhodné prostriedky spolupráce a výmeny informácií na vykonávanie tejto smernice.Vydávajúci členský štát poskytne vykonávajúcemu členskému štátu všetky dokumenty potrebné na potvrdenie pokračujúcej vykonateľnosti rozhodnutia najrýchlejšími vhodnými prostriedkami, ak je to vhodné podľa príslušných ustanovení príručky SIRENE.Vykonávajúci členský štát najskôr preskúma situáciu dotknutej osoby, aby zabezpečil, že ani relevantné medzinárodné právne nástroje, ani platné vnútroštátne právne predpisy nie sú v rozpore s vykonaním rozhodnutia o vyhostení.Po realizácii vykonávacieho opatrenia bude vykonávajúci členský štát informovať vydávajúci členský štát.Článok 7Členské štáty sa navzájom odškodnia za akýkoľvek finančný rozdiel, ku ktorému môže dôjsť v dôsledku uplatňovania tejto smernice, keď sa vyhostenie nemôže zrealizovať na náklady dotknutého(ých) štátneho(ych) príslušníka(ov) tretej krajiny.Aby sa umožnilo uplatňovanie tohto článku, Rada konajúc na návrh Komisie prijme primerané kritériá a praktické opatrenia do 2. decembra 2002. Tieto kritériá a praktické opatrenia sa použijú aj na vykonávanie článku 24 Schengenského dohovoru.Článok 81. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 2. decembra 2002. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 9Táto smernica nadobúda účinnosť dňom jej uverejnenia v Úradnom vestníku Európskych spoločenstiev.Článok 10Táto smernica je adresovaná členským štátom v súlade so Zmluvou o založení Európskeho spoločenstva.V Bruseli 28. mája 2001Za RadupredsedaT. Bodström[1] Ú. v. ES C 243, 24.8.2000, s. 1.[2] Stanovisko doručené 13. marca 2001 (ešte neuverejnené v úradnom vestníku).[3] Ú. v. ES L 281, 23.11.1995, s. 31.--------------------------------------------------


title: Smernica Komisie 2009/150/ES z  27. novembra 2009 , ktorou sa mení a dopĺňa smernica Európskeho parlamentu a Rady 98/8/ES s cieľom zaradiť flokumafén ako aktívnu látku do prílohy I k uvedenej smernici (Text s významom pre EHP)

text:
               28.11.2009

               SK

               Úradný vestník Európskej únie

               L 313/75

      SMERNICA KOMISIE 2009/150/ES
   z 27. novembra 2009,
   ktorou sa mení a dopĺňa smernica Európskeho parlamentu a Rady 98/8/ES s cieľom zaradiť flokumafén ako aktívnu látku do prílohy I k uvedenej smernici
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (1), a najmä na jej článok 16 ods. 2 druhý pododsek,
   keďže:

               (1)

               V nariadení Komisie (ES) č. 1451/2007 zo 4. decembra 2007 o druhej fáze desaťročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (2) sa ustanovuje zoznam aktívnych látok, ktoré sa majú posúdiť na účely ich prípadného zaradenia do prílohy I, IA alebo IB k smernici 98/8/ES. Tento zoznam zahŕňa flokumafén.

               (2)

               Podľa nariadenia (ES) č. 1451/2007 sa flokumafén hodnotil v súlade s článkom 11 ods. 2 smernice 98/8/ES na použitie vo výrobkoch typu 14, rodenticídoch, ako sa vymedzuje v prílohe V k smernici 98/8/ES.

               (3)

               Holandsko určené ako spravodajský členský štát predložilo Komisii 4. októbra 2007 v súlade s článkom 14 ods. 4 a 6 nariadenia (ES) č. 1451/2007 správu príslušného orgánu spolu s odporúčaním.

               (4)

               Členské štáty a Komisia preskúmali uvedenú správu príslušného orgánu. V súlade s článkom 15 ods. 4 nariadenia (ES) č. 1451/2007 sa výsledky preskúmania začlenili do hodnotiacej správy 15. mája 2009 v rámci Stáleho výboru pre biocídne výrobky.

               (5)

               Z vykonaných preskúmaní vyplýva, že sa dá očakávať, že biocídne výrobky používané ako rodenticídy a obsahujúce flokumafén nebudú predstavovať riziko pre ľudí okrem náhodných nehôd detí. V prípade necieľových zvierat sa zistilo určité riziko. Flokumafén sa však momentálne považuje za nevyhnutný z dôvodu verejného zdravia a hygieny. Je preto odôvodnené, aby sa flokumafén zaradil do prílohy I a aby sa tým v súlade s článkom 16 ods. 3 smernice 98/8/ES vo všetkých členských štátoch zabezpečila možnosť vydávať, upravovať alebo rušiť povolenia na biocídne výrobky používané ako rodenticídy a obsahujúce flokumafén.

               (6)

               Vzhľadom na závery hodnotiacej správy je vhodné vyžadovať, aby sa pri povoľovaní výrobkov obsahujúcich flokumafén a používaných ako rodenticídy uplatňovali osobitné opatrenia na zmiernenie možného rizika. Uvedené opatrenia by sa mali zamerať na obmedzenie rizika prvotného a druhotného vystavenia ľudí a necieľových zvierat, ako aj dlhotrvajúcich účinkov látky na životné prostredie. Z uvedeného dôvodu by sa vo všeobecnom meradle mali zaviesť určité obmedzenia, ako je maximálna koncentrácia, zákaz predaja aktívnej látky vo výrobkoch, ktoré nie sú pripravené na použitie, a používanie averzívnych činidiel, zatiaľ čo členské štáty by v jednotlivých prípadoch mali určiť ďalšie podmienky.

               (7)

               Vzhľadom na zistené riziká a vlastnosti látky flokumafén, ktoré ho činia potenciálne perzistentným, bioakumulatívnym a jedovatým alebo veľmi perzistentným a veľmi bioakumulatívnym, mala by sa táto látka zaradiť do prílohy I len na obdobie piatich rokov a mala by podliehať porovnávaciemu hodnoteniu rizika v súlade s článkom 10 ods. 5 bodom i) druhým pododsekom smernice 98/8/ES pred tým, ako sa obnoví jej zaradenie do prílohy I.

               (8)

               Je dôležité uplatňovať ustanovenia tejto smernice súbežne vo všetkých členských štátoch, aby sa na trhu zabezpečilo rovnaké zaobchádzanie s biocídnymi výrobkami obsahujúcimi aktívnu látku flokumafén a aby sa uľahčilo riadne fungovanie trhu s biocídnymi výrobkami vo všeobecnosti.

               (9)

               Kým sa aktívna látka zaradí do prílohy I, malo by uplynúť primerané obdobie, aby sa členské štáty aj ďalšie zainteresované strany stihli pripraviť na plnenie nových požiadaviek, ktoré zo zaradenia vyplynú, a aby žiadatelia, ktorí si pripravili dokumentáciu, mali možnosť úplne využiť desaťročné obdobie ochrany údajov, ktoré v súlade s článkom 12 ods. 1 písm. c) bodom ii) smernice 98/8/ES začína plynúť od dátumu zaradenia aktívnej látky do prílohy.

               (10)

               Po zaradení aktívnej látky do prílohy by členské štáty mali mať k dispozícii primerané obdobie na uplatňovanie článku 16 ods. 3 smernice 98/8/ES, a najmä na vydávanie, upravovanie alebo zrušenie povolení na biocídne výrobky vo výrobkoch typu 14 obsahujúce flokumafén s cieľom zabezpečiť ich súlad so smernicou 98/8/ES.

               (11)

               Smernica 98/8/ES by sa preto mala zodpovedajúcim spôsobom zmeniť a doplniť.

               (12)

               Opatrenia ustanovené v tejto smernici sú v súlade so stanoviskom Stáleho výboru pre biocídne výrobky,

         PRIJALA TÚTO SMERNICU:
   Článok 1
   Príloha I k smernici 98/8/ES sa mení a dopĺňa v súlade s prílohou k tejto smernici.
   Článok 2
   1.   Členské štáty najneskôr do 30. septembra 2010 prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou.
   Tieto ustanovenia sa uplatňujú od 1. októbra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 27. novembra 2009

            Za Komisiu

         Stavros DIMAS

            člen Komisie

      (1)  Ú. v. ES L 123, 24.4.1998, s. 1.

      (2)  Ú. v. EÚ L 325, 11.12.2007, s. 3.

      PRÍLOHA
      V prílohe I k smernici 98/8/ES sa vkladá táto položka „č. 31“:

                     Číslo

                     Všeobecný názov

                     Názov podľa IUPAC
                     Identifikačné čísla

                     Minimálna čistota aktívnej látky v biocídnom výrobku uvedenom na trh

                     Dátum zaradenia do prílohy

                     Termín na dosiahnutie súladu s článkom 16 ods. 3
                     (okrem výrobkov obsahujúcich viac ako jednu aktívnu látku, pre ktoré sa termín na dosiahnutie súladu s článkom 16 ods. 3 vymedzí v poslednom z rozhodnutí o zaradení ich aktívnych látok do prílohy)

                     Dátum ukončenia platnosti zaradenia do prílohy

                     Typ výrobku

                     Osobitné ustanovenia (1)

                     „31

                     Flokumafén

                        cis-4-hydroxy-3-(1,2,3,4-tetrahydro-3-(4-(4-trifluórometylbenzyloxy)fenyl)-1-naftyl)kumarín:trans-4-hydroxy-3-(1,2,3,4-tetrahydro-3-(4-(4-trifluórometylbenzyloxy)fenyl)-1-naftyl)kumarín
                     č. EC: 421-960-0
                     č. CAS: 90035-08-8

                     955 g/kg

                     1. októbra 2011

                     30. septembra 2013

                     30. septembra 2016

                     14

                     Vzhľadom na skutočnosť, že vlastnosti aktívnej látky ju činia potenciálne perzistentnou, bioakumulatívnou a jedovatou alebo veľmi perzistentnou a veľmi bioakumulatívnou, táto aktívna látka podlieha porovnávaciemu hodnoteniu rizika v súlade s článkom 10 ods. 5 bodom i) druhým pododsekom smernice 98/8/ES pred tým, ako sa obnoví jej zaradenie do tejto prílohy.
                     Členské štáty zabezpečujú, aby sa na povolenia vzťahovali tieto podmienky:

                                 1.

                                 Nominálna koncentrácia aktívnej látky vo výrobkoch nepresahuje 50 mg/kg a povoľujú sa len výrobky pripravené na použitie.

                                 2.

                                 Výrobky obsahujú averzívne činidlo a v prípade potreby farbivo.

                                 3.

                                 Výrobky sa nepoužívajú ako sledovací prášok.

                                 4.

                                 Prvotné a druhotné vystavenie ľudí, necieľových zvierat a životného prostredia sa minimalizuje tým, že sa zvažujú a uplatňujú všetky vhodné a dostupné opatrenia na zníženie rizika. Tieto opatrenia okrem iného zahŕňajú obmedzenie len na profesionálne využitie, obmedzenie veľkosti balenia a stanovenie povinnosti používať bezpečné obaly na návnady chránené proti poškodeniu.“

         (1)  V záujme implementácie spoločných princípov uvedených v prílohe VI sú obsah a závery hodnotiacich správ k dispozícii na internetovej stránke Komisie: http://ec.europa.eu/comm/environment/biocides/index.htm


title: Smernica Európskeho parlamentu a Rady 2007/51/ES z  25. septembra 2007 , ktorou sa mení a dopĺňa smernica Rady 76/769/EHS v súvislosti s obmedzeniami uvádzania na trh určitých meracích prístrojov obsahujúcich ortuť (Text s významom pre EHP)

text:
               3.10.2007

               SK

               Úradný vestník Európskej únie

               L 257/13

      SMERNICA EURÓPSKEHO PARLAMENTU A RADY 2007/51/ES
   z 25. septembra 2007,
   ktorou sa mení a dopĺňa smernica Rady 76/769/EHS v súvislosti s obmedzeniami uvádzania na trh určitých meracích prístrojov obsahujúcich ortuť
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Zo záverov oznámenia Komisie z 28. januára 2005 o stratégii Spoločenstva týkajúcej sa ortuti, v ktorej sa zvážili všetky formy použitia ortuti, vyplýva, že by bolo vhodné na úrovni Spoločenstva zaviesť obmedzenia pre uvádzanie na trh určitých meracích a kontrolných prístrojov obsahujúcich ortuť, ktoré sú iné ako elektrické či elektronické a ktoré tvoria hlavnú skupinu výrobkov obsahujúcich ortuť, na ktorú sa zatiaľ nevzťahuje akcia Spoločenstva.

               (2)

               Ak by sa zaviedli obmedzenia pri uvádzaní meracích prístrojov obsahujúcich ortuť na trh, bolo by to prínosom pre životné prostredie a v dlhodobom časovom horizonte aj pre zdravie ľudí, keďže by sa ich prostredníctvom zabránilo, aby sa ortuť dostala do odpadu.

               (3)

               Vzhľadom na realizovateľnosť z technického a hospodárskeho hľadiska, z dostupných dôkazov súvisiacich s meracími a kontrolnými prístrojmi vyplýva, že okamžité opatrenia týkajúce sa obmedzení by sa mali vzťahovať len na tie meracie prístroje, ktoré sú určené na predaj širokej verejnosti, a najmä na všetky teplomery na meranie telesnej teploty.

               (4)

               Dovoz meracích prístrojov obsahujúcich ortuť, ktoré sú staršie ako 50 rokov, sa týka buď starožitností alebo tovaru kultúrneho charakteru, ako je vymedzený v nariadení Rady (EHS) č. 3911/92 z 9. decembra 1992 o vývoze tovaru kultúrneho charakteru (3). Takýto obchod je z hľadiska objemu obmedzený a zdá sa, že nijako neohrozuje zdravie ľudí, ani životné prostredie, a preto by sa nemal obmedzovať.

               (5)

               Ortuťové barometre v súčasnosti vyrába len niekoľko malých špecializovaných podnikov a širokej verejnosti sa predávajú hlavne ako dekoratívne predmety. Mala by sa stanoviť dodatočná lehota na postupné ukončenie uvádzania takýchto barometrov na trh, aby sa výrobcom umožnilo prispôsobiť svoje podnikanie obmedzeniam a prejsť na výrobu barometrov bez obsahu ortuti.

               (6)

               S cieľom minimalizovať uvoľňovanie ortuti do životného prostredia, ako aj zabezpečiť postupné vyradenie meracích prístrojov obsahujúcich ortuť z používania na odborné a priemyselné účely, predovšetkým sfygmomanometrov v zdravotníctve, by Komisia mala preskúmať dostupnosť spoľahlivých bezpečnejších alternatív, ktoré sú z technického a hospodárskeho hľadiska realizovateľné. Pokiaľ ide o sfygmomanometre v zdravotníctve, mala by sa uskutočniť porada s odborníkmi v zdravotníctve, aby sa zabezpečilo primerané riešenie potrieb súvisiacich s diagnostikou a liečbou osobitných zdravotných problémov.

               (7)

               Podľa tejto smernice by sa malo obmedziť len uvádzanie nových meracích prístrojov na trh. Toto obmedzenie by sa preto nemalo vzťahovať na prístroje, ktoré sa už používajú alebo sa predávajú ako použité.

               (8)

               Rozdiely v právnych predpisoch alebo správnych opatreniach prijatých v členských štátoch, pokiaľ ide o obmedzenie týkajúce sa ortuti v rôznych meracích a kontrolných prístrojoch, by mohli vytvoriť prekážku v obchodovaní, narušiť hospodársku súťaž v Spoločenstve, a tak mať priamy dopad na vytvorenie a fungovanie vnútorného trhu. Preto sa zdá, že je potrebné aproximovať právne predpisy členských štátov v oblasti meracích a kontrolných prístrojov zavedením harmonizovaných ustanovení, pokiaľ ide o výrobky obsahujúce ortuť, a tak zachovať vnútorný trh a zároveň zabezpečiť vysoký stupeň ochrany zdravia ľudí a životného prostredia.

               (9)

               Smernica Rady 76/769/EHS z 27. júla 1976 o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (4) by sa preto mala zodpovedajúcim spôsobom zmeniť a doplniť.

               (10)

               Táto smernica by sa mala uplatňovať bez toho, aby boli dotknuté právne predpisy Spoločenstva, ktorými sa ustanovujú minimálne požiadavky na ochranu pracovníkov obsiahnuté v smernici Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (5) a v samostatných smerniciach, ktoré z nej vychádzajú, najmä v smernici Rady 98/24/ES zo 7. apríla 1998 o ochrane zdravia a bezpečnosti pracovníkov pred rizikami súvisiacimi s chemickými faktormi pri práci (6).

               (11)

               V súlade s bodom 34 Medziinštitucionálnej dohody o lepšej tvorbe práva (7) sa členské štáty vyzývajú, aby pre seba a v záujme Spoločenstva vypracovali a zverejnili vlastné tabuľky zhody, ktoré budú čo najlepšie vyjadrovať vzájomný vzťah medzi touto smernicou a opatreniami na jej transpozíciu,

         PRIJALI TÚTO SMERNICU:
   Článok 1
   Príloha I k smernici 76/769/EHS sa týmto mení a dopĺňa tak, ako je stanovené v prílohe k tejto smernici.
   Článok 2
   1.   Členské štáty prijmú a uverejnia najneskôr do 3. októbra 2008 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu.
   Tieto opatrenia uplatňujú od 3. apríla 2009.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dňom jej uverejnenia v Úradnom vestníku Európskej únie.
   Článok 4
   Táto smernica je určená členským štátom.

      V Štrasburgu 25. septembra 2007

            Za Európsky parlament

            predseda

         H.-G. PÖTTERING

            Za Radu

            predseda

         M. LOBO ANTUNES

      (1)  Ú. v. EÚ C 318, 23.12.2006, s. 115.

      (2)  Stanovisko Európskeho parlamentu zo 14. novembra 2006 (Ú. v. EÚ C 314 E, 21.12.2006, s. 111), spoločná pozícia Rady z 19. apríla 2007 (Ú. v. EÚ C 109 E, 15.5.2007, s. 1) a pozícia Európskeho parlamentu z 10. júla 2007 (zatiaľ neuverejnená v úradnom vestníku).

      (3)  Ú. v. ES L 395, 31.12.1992, s. 1. Nariadenie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1).

      (4)  Ú. v. ES L 262, 27.9.1976, s. 201. Smernica naposledy zmenená a doplnená smernicou Komisie 2006/139/ES (Ú. v. EÚ L 384, 29.12.2006, s. 94).

      (5)  Ú. v. ES L 183, 29.6.1989, s. 1. Smernica naposledy zmenená a doplnená smernicou Európskeho parlamentu a Rady 2007/30/ES (Ú. v. EÚ L 165, 27.6.2007, s. 21).

      (6)  Ú. v. ES L 131, 5.5.1998, s. 11. Smernica zmenená a doplnená smernicou 2007/30/ES.

      (7)  Ú. v. EÚ C 321, 31.12.2003, s. 1.

      PRÍLOHA
      Do prílohy I k smernici 76/769/EHS sa vkladá tento bod:

                                 „19a

                                 Ortuť
                                 č. CAS: 7439-97-6

                                 1.

                                 Nesmie sa uvádzať na trh:

                                             a)

                                             v teplomeroch určených na meranie telesnej teploty;

                                             b)

                                             v iných meracích prístrojoch určených na predaj širokej verejnosti (napr. manometre, barometre, sfygmomanometre, teplomery iné ako na meranie telesnej teploty).

                                 2.

                                 Obmedzenie uvedené v odseku 1 písm. b) sa neuplatňuje na:

                                             a)

                                             meracie prístroje staršie ako 50 rokov k 3. októbru 2007 alebo

                                             b)

                                             barometre [s výnimkou barometrov uvedených v písmene a)] do 3. októbra 2009.

                                 3.

                                 Do 3. októbra 2009 Komisia uskutoční prieskum s cieľom zistiť, či sú k dispozícii spoľahlivé bezpečnejšie a technicky a hospodársky realizovateľné alternatívy sfygmomanometrov a iných meracích prístrojov obsahujúcich ortuť pre použitie v zdravotníctve a pre iné odborné a priemyselné použitie.
                                 Na základe tohto prieskumu alebo hneď, keď budú dostupné nové informácie o spoľahlivých bezpečnejších alternatívach sfygmomanometrov a iných meracích prístrojov obsahujúcich ortuť, Komisia prípadne predloží legislatívny návrh na rozšírenie obmedzení uvedených v odseku 1 na sfygmomanometre a iné meracie prístroje v zdravotníctve a pre iné odborné a priemyselné použitie, aby sa vždy, keď je to technicky a hospodársky realizovateľné, ortuť z meracích prístrojov postupne vyraďovala.“


title: Smernica Rady z 29. júna 1982, ktorou sa menia a dopĺňajú smernice 69/169/EHS a 77/800/EHS pokiaľ ide o pravidlá pre daň z obratu a spotrebnú daň uplatniteľné v medzinárodnom cestovnom ruchu

text:
Dôležité právne oznámenie

|

31982L0443

Úradný vestník L 206 , 14/07/1982 S. 0035 - 0036 Fínske špeciálne vydanie: Kapitola 9 Zväzok 1 S. 0094  Španielske špeciálne vydanie: Kapitola 09 Zväzok 1 S. 0132  Švédske špeciálne vydanie: Kapitola 9 Zväzok 1 S. 0094  Portugalské špeciálne vydanie Kapitola 09 Zväzok 1 S. 0132

		Smernica Radyz 29. júna 1982,ktorou sa menia a dopĺňajú smernice 69/169/EHS a 77/800/EHS pokiaľ ide o pravidlá pre daň z obratu a spotrebnú daň uplatniteľné v medzinárodnom cestovnom ruchu(82/443/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na článok 99,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže možnosti nezdanených predajov vo vnútri spoločenstva prispievajú k vzájomnému prenikaniu ekonomík členských štátov;keďže, aby sa dosiahol tento cieľ a v záujme obyvateľov členských štátov, hodnoty výnimiek stanovených v článku 2 smernice Rady 69/169/EHS z 28. mája 1969 o harmonizácii ustanovení stanovených zákonom, iným právnym predpisom alebo správnym opatrením ohľadom oslobodenia dovozov v medzinárodnom cestovnom ruchuod dane z obratu a spotrebnej dane [4], naposledy zmenená a doplnená smernicou 81/933/EHS [5], by sa mali zvýšiť;keďže pre vyjadrenie stupňa alkoholu je potrebné brať do úvahy smernicu Rady 76/766/EHS z 27. júla 1976 o aproximácii právnych predpisov členských štátov s prihliadnutím na tabuľky pre alkohol [6] a následne zmeniť a doplniť články 4 a 5 smernice 69/169/EHSa článok 1 smernice Rady 77/800/EHS z 19. decembra 1977 o čiastočnej výnimke poskytnutej Dánskemu kráľovstvu ohľadom pravidiel pre uplatňovanie dane z obratu a spotrebnej dane v medzinárodnej preprave [7];keďže na základe súčasnej ekonomickej situácie by sa malo Dánskemu kráľovstvu predĺžiť časové obdobie, v ktorom sa uplatní zvýšenie hodnoty limitu pre osoby cestujúce z iných členských štátov spoločenstva,PRIJALA TÚTO SMERNICU:Článok 1Články 1 a 2 smernice 69/169/EHS sa menia a dopĺňajú takto:1. V článku 1 (3) sa "40 európskych účtových jednotiek" nahrádza výrazom "čiastka uvedená v odstavci 1".2. V článku 2 (1) sa "180 európskych účtových jednotiek" nahrádza výrazom "210 ECU".3. V článku 2 (2) sa "50 európskych účtových jednotiek" nahrádza výrazom "60 ECU".4. V článku 2 (3) sa "180 európskych jednotiek" nahrádza výrazom "čiastka stanovená v odseku 1".Článok 2V článkoch 4 a 5 smernice 69/169/EHS a článku 1 smernice 77/800/EHS. "22o" sa nahrádza výrazom "22 % obj.".Článok 31. Členské štáty uvedú do účinnosti potrebné opatrenia, aby dosiahli súlad s touto smernicou s účinnosťou od l. januára 1983.Dánske kráľovstvo však uvedie do účinnosti potrebné opatrenia, aby sa dosiahol súlad s článkom 1 (2), nie neskôr ako l. januára 1984.2. Členské štáty informujú Komisiu o opatreniach, ktoré prijali pre plnenie tejto smernice.Článok 4Táto smernica je adresovaná členským štátom.V Bruseli 29. júna 1982Za RadupredsedaP. de Keersmaeker[1] Ú. v. ES C 318, 19.12.1979, s. 5.[2] Ú. v. ES C 117, 12.5.1980, s. 83.[3] Ú. v. ES C 113, 7.5.1980, s. 34.[4] Ú. v. ES L 133, 4.6.1969, s. 6.[5] Ú. v. ES L 338, 25.11.1981, s. 24.[6] Ú. v. ES L 262, 27.9.1976, s. 149.[7] Ú. v. ES L 336, 27.12.1977, s. 21.--------------------------------------------------


title: Smernica Komisie 2009/159/EÚ zo 16. decembra 2009 , ktorou sa mení a dopĺňa smernica Rady 76/768/EHS o kozmetických výrobkoch s cieľom prispôsobiť jej prílohu III technickému pokroku (Text s významom pre EHP)

text:
               18.12.2009

               SK

               Úradný vestník Európskej únie

               L 336/29

      SMERNICA KOMISIE 2009/159/EÚ
   zo 16. decembra 2009,
   ktorou sa mení a dopĺňa smernica Rady 76/768/EHS o kozmetických výrobkoch s cieľom prispôsobiť jej prílohu III technickému pokroku
   (Text s významom pre EHP)
   EURÓPSKA KOMISIA,
   so zreteľom na Zmluvu o Európskej únii a Zmluvu o fungovaní Európskej únie,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), a najmä na jej článok 8 ods. 2,
   po porade s Vedeckým výborom pre bezpečnosť spotrebiteľov,
   keďže:

               (1)

               V súvislosti so stratégiou posudzovania bezpečnosti látok na farbenie vlasov došlo medzi členskými štátmi k dohode, že dátum 31. december 2007 by bol vhodný termín na predkladanie vedeckých údajov o reakčných produktoch, ktoré vznikajú pôsobením oxidačných látok na farbenie vlasov na pokožku hlavy, a o ich bezpečnosti pre spotrebiteľa Vedeckému výboru pre bezpečnosť spotrebiteľov (Scientific Committee on Consumer Safety, ďalej len „SCCS“).

               (2)

               V súčasnosti existuje 31 látok na farbenie vlasov, ktoré sú dočasne povolené v kozmetických výrobkoch do 31. decembra 2009 v zmysle obmedzení a podmienok vymedzených v časti 2 prílohy III k smernici 76/768/EHS. Pred dohodnutým termínom – 31. decembrom 2007 – zástupcovia kozmetického priemyslu predložili SCCS požadované vedecké údaje o bezpečnosti reakčných produktov, ktoré vznikajú pôsobením oxidačných látok na farbenie vlasov.

               (3)

               SCCS posúdil predložené údaje o bezpečnosti. V januári 2009 SCCS dospel vo svojom stanovisku k záveru, že nie je v stave definitívne posúdiť riziko produktov reakcie oxidačných farbív na vlasy z dôvodu neúplnosti dokumentácie, ktorú predložili zástupcovia priemyslu. Zástupcovia kozmetického priemyslu poskytli chýbajúce údaje koncom septembra 2009.

               (4)

               Na základe týchto skutočností si posúdenie rizika dodatočne predložených údajov, ako aj konečné stanovisko SCCS o bezpečnosti reakčných produktov vyžiadajú čas, ktorý presiahne predbežný termín 31. december 2009, pokiaľ ide o látky uvedené v časti 2 prílohy III.

               (5)

               Z tohto dôvodu nedôjde k definitívnej regulácii 31 látok na farbenie vlasov uvedených v časti 2 prílohy III na základe posúdenia rizika ich reakčných produktov ani k jej implementácii do zákonov členských štátov pred uplynutím predbežného termínu. Preto by sa ich dočasné používanie v kozmetických výrobkoch na základe súčasných obmedzení a podmienok vymedzených v časti 2 prílohy III malo predĺžiť. Nový predĺžený termín – 31. december 2010 – stačí na definitívnu reguláciu uvedených látok.

               (6)

               Smernica 76/768/EHS by sa preto mala zodpovedajúcim spôsobom zmeniť a doplniť.

               (7)

               Opatrenia stanovené v tejto smernici sú v súlade so stanoviskom Stáleho výboru pre kozmetické výrobky,

         PRIJALA TÚTO SMERNICU:
   Článok 1
   Zmeny a doplnenia smernice 76/768/EHS
   Pri referenčných číslach 3, 4, 5, 6, 10, 11, 12, 16, 19, 20, 21, 22, 25, 26, 27, 29, 31, 32, 33, 34, 35, 36, 37, 38, 39, 44, 48, 49, 50, 55 a 56 sa v stĺpci g v časti 2 prílohy III k smernici 76/768/EHS dátum „31. 12. 2009“ nahrádza dátumom „31. 12. 2010“.
   Článok 2
   Transpozícia
   1.   Členské štáty prijmú a uverejnia najneskôr do 31. decembra 2009 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia uplatňujú od 1. januára 2010.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Nadobudnutie účinnosti
   Táto smernica nadobúda účinnosť tretím dňom po jej uverejnení v Úradnom vestníku Európskej únie.
   Článok 4
   Adresáti
   Táto smernica je určená členským štátom.

      V Bruseli 16. decembra 2009

            Za Komisiu

            predseda

         José Manuel BARROSO

      (1)  Ú. v. ES L 262, 27.9.1976, s. 169.


title: Smernica Európskeho parlamentu a Rady 2003/107/ES z 5. decembra 2003, ktorou sa mení smernica Rady 96/16/ES o štatistických zisťovaniach, ktoré sa týkajú mlieka a mliečnych výrobkov

text:
Dôležité právne oznámenie

|

32003L0107

Úradný vestník L 007 , 13/01/2004 S. 0040 - 0040

		Smernica Európskeho parlamentu a Rady 2003/107/ESz 5. decembra 2003,ktorou sa mení smernica Rady 96/16/ES o štatistických zisťovaniach, ktoré sa týkajú mlieka a mliečnych výrobkovEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 285 ods. 1,so zreteľom na návrh Komisie,konajúc v súlade s postupom uvedeným v článku 251 Zmluvy [1],keďže:(1) Účelom smernice Rady 96/16/ES [2] je zabezpečiť poskytovanie spoľahlivých a porovnateľných údajov o produkcii a využití mlieka, ako aj spoľahlivých, pravidelných a krátkodobých informácií o dodávkach mlieka podnikom, ktoré ošetrujú alebo spracovávajú mlieko, a o produkcii mliečnych výrobkov v členských štátoch.(2) Vzhľadom na rastúci hospodársky význam obsahu bielkovín v mlieku je čoraz viac potrebné mať k dispozícii štatistické informácie o obsahu bielkovín v hlavných mliečnych výrobkoch.(3) Špecializácia v poľnohospodárstve vo všeobecnosti rastie, najmä v mliekárenskom odvetví dochádza v súčasnom období k regionálnej špecializácii, ktorá spôsobuje obrovské rozdiely medzi regiónmi v rámci jedného členského štátu, čo si vyžaduje podrobné informácie na regionálnej úrovni.(4) Ak má byť zaručená porovnateľnosť výsledkov, je potrebné vypracovávať metodické správy podľa štandardného formátu,PRIJALI TÚTO SMERNICU:Článok 1Smernica Rady č. 96/16/ES sa mení a dopĺňa takto:1. článok 4 sa mení a dopĺňa takto:a) do odseku 1 písm. b) sa dopĺňa tento text:"iv) obsah bielkovín v hlavných mliečnych výrobkoch na základe metódy merania alebo odhadu, u ktorej je najväčšia pravdepodobnosť, že zaručí spoľahlivosť údajov;v) množstvo kravského mlieka produkované poľnohospodárskymi podnikmi na regionálnej úrovni (územná jednotka NUTS 2) podľa metódy merania alebo odhadu, ktorá je najvhodnejšia na zaručenie spoľahlivosti údajov.";b) odsek 2 sa vypúšťa;2. posledná veta článku 5 ods. 2 sa nahrádza týmto textom:"Členské štáty oznámia každý rok Komisii metodické informácie týkajúce sa údajov uvedených v článku 4 ods. 1 a na tento účel použijú štandardný dotazník vypracovaný Komisiou v súlade s postupom stanoveným v článku 7.";3. článok 6 ods. 3 sa mení a dopĺňa takto:a) v písmene b) sa vypúšťa druhá zarážka;b) písmeno c) sa nahrádza týmto textom:"c) v septembri roku, ktorý nasleduje po referenčnom roku, výsledky uvedené v článku 1 bode 2 a v článku 4 ods. 1 písm. b) bode v) a písm. c)."Článok 2Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 31. marca 2004. Bezodkladne o tom informujú Komisiu.Keď členské štáty prijmú tieto opatrenia, uvedú v nich odkaz na túto smernicu alebo ich takýto odkaz bude sprevádzať pri príležitosti ich úradného uverejnenia. Členské štáty stanovia spôsob vykonania tohto odkazu.Článok 3Táto smernica nadobúda účinnosť 20. deň nasledujúci po jej uverejnení v Úradnom vestníku Európskej únie.Článok 4Táto smernica je adresovaná členským štátom.V Bruseli 5. decembra 2003Za Európsky parlamentpredsedaP.CoxZa RadupredsedaP. Lunardi[1] Stanovisko Európskeho parlamentu z 2. septembra 2003 (zatiaľ neuverejnené v úradnom vestníku) a rozhodnutie Rady zo 17. novembra 2003.[2] Ú. v. ES L 78, 28.3.1996, s. 27.--------------------------------------------------


title: Smernica o voľnom prístupe ku kvalifikovaným povolaniam v oblasti jadrovej energie

text:
Dôležité právne oznámenie

|

31962L0302

Úradný vestník 057 , 09/07/1962 S. 1650 - 1652 Fínske špeciálne vydanie: Kapitola 5 Zväzok 1 S. 0024  Švédske špeciálne vydanie: Kapitola 5 Zväzok 1 S. 0024  Dánske špeciálne vydanie: Série I Kapitola 1959-1962 S. 0217  Anglické špeciálne vydanie: Série I Kapitola 1959-1962 S. 0245

		Smernicao voľnom prístupe ku kvalifikovaným povolaniam v oblasti jadrovej energieRADA EURÓPSKEHO SPOLOČENSTVA PRE ATÓMOVÚ ENERGIU,so zreteľom na Zmluvu o založení Európskeho spoločenstva pre atómovú energiu a najmä na jej článok 96,so zreteľom na návrh Komisie,so zreteľom na stanovisko Hospodárskeho a sociálneho výboru,po porade s Európskym parlamentným zhromaždením,keďže zabezpečenie voľného prístupu ku kvalifikovaným povolaniam v oblasti jadrovej energie je základnou podmienkou na dosiahnutie cieľov Európskeho spoločenstva pre atómovú energiu;keďže vykonávanie takého povolania si vyžaduje osobitné vedomosti v oblasti jadrovej energie; a osobitné školenie na takéto povolanie je zatiaľ vo fáze príprav; keďže osobitné vedomosti z oblasti jadrovej energie sa získavajú len na základe praxe;keďže pravidlá uplatniteľné na voľný prístup ku kvalifikovaným povolaniam v oblasti jadrovej energie by mali byť v súlade s predpismi, ktoré upravujú slobodu pohybu pracovníkov v rámci Európskeho hospodárskeho spoločenstva;keďže opatrenia prijaté na základe článkov 48 a 49 Zmluvy o založení Európskeho hospodárskeho spoločenstva umožňujú automatické udelenie potrebných povolení pracovníkom, na ktorých sa vzťahujú ponuky určitých kategórií povolania;PRIJALA TÚTO SMERNICU:Článok 1Členské štáty prijmú v súlade s touto smernicou potrebné opatrenia na zrušenie všetkých obmedzení založených na štátnej príslušnosti, ktoré ovplyvňujú prístup štátnych príslušníkov ktoréhokoľvek členského štátu ku kvalifikovaným povolaniam v oblasti jadrovej energie.Článok 2Na účely tejto smernice kvalifikované povolanie znamená povolanie v oblasti jadrovej energie, ktoré si vyžaduje osobitné vedomosti z oblasti jadrovej energie, získanie ktorých si vyžaduje osobitné školenie alebo aspoň päťmesačnú prax, a ktoré súvisí s:a) výskumom jadrovej energie v oblastiach uvedených v prílohe I zmluvy;b) riadením, údržbou, opravou alebo technickou prevádzkou objektov a zariadení na:- výrobu, separáciu alebo akékoľvek použitie rúd, zdrojových materiálov alebo osobitných štiepnych materiálov alebo na prepracovanie vyhoretých jadrových palív,- separáciu izotopov,- výrobu osobitných materiálov potrebných v jadrovej oblasti, ako sú urýchľovače a konštrukčné, povlakové a tieniace materiály špeciálne navrhnuté na jadrové účely,- výrobu jadrovej energie,- ukladanie jadrového odpadu a rádioaktívnych nečistôt,- prepravu alebo uskladnenie rádioaktívnych materiálov,- výrobu, prípravu alebo použitie rádioaktívnych izotopov;c) plánovaním, navrhovaním alebo výstavbou objektov alebo zariadení alebo nosných častí objektov alebo zariadení používaných v oblastiach uvedených v pododsekoch a) a b);d) ochranou proti žiareniu.Článok 3Povolania uvedené v prílohe tejto smernice sa uznajú ako povolania, ktoré zodpovedajú definícii kvalifikovaných povolaní uvedených v článku 2.Článok 4Členské štáty prijmú všetky potrebné opatrenia na automatické vydávanie povolení požadovaných na vykonávanie ktoréhokoľvek z povolaní uvedených v článkoch 2 a 3. Podmienky na vydanie takýchto povolení v žiadnom prípade nebudú menej liberálne ako podmienky ponúk pre menovite uvedené osoby tak, ako je to stanovené opatreniami prijatými na základe článkov 48 a 49 Zmluvy o založení Európskeho hospodárskeho spoločenstva.Článok 5Vo všetkých prípadoch neupravených touto smernicou, členské štáty uplatnia opatrenia prijaté na základe Zmluvy o založení Európskeho hospodárskeho spoločenstva, ktoré sa týkajú slobody pohybu pracovníkov.Táto smernica nemá vplyv na opatrenia prijaté na vykonávanie Zmluvy o založení Európskeho spoločenstva uhlia a ocele, a ktoré sa týkajú pracovníkov, ktorých kvalifikácie boli uznané v baníckych a oceliarskych povolaniach.Článok 6Táto smernica je adresovaná členským štátom.V Bruseli 5. marca 1962Za RadupredsedaM. Couve de Murville--------------------------------------------------PRÍLOHAPrvý zoznam kvalifikovaných povolaní v zmysle článku 2 tejto smernicePovolanie, ktoré si vyžaduje vedomosti rovnocenné vedomostiam jadrového inžiniera alebo jadrového technikaPovolanie, ktoré si vyžaduje vedomosti v jednej z nasledovných oblastí:- pracovné podmienky typické v jadrovom odvetví a pri navrhovaní jadrových zariadení (jadrový inžinier a jadrový technik),- špeciálne mechanické problémy v jadrovom odvetví a pri navrhovaní pomocných zariadení (strojný inžinier a technik),- pôsobenie žiarenia na materiály a jadrové vlastnosti rôznych látok používaných ako palivá, urýchľovače a konštrukčné materiály pre jadrové zariadenia; príprava jadrových látok, prepracovanie vyhoretých palív, ukladanie rádioaktívneho odpadu alebo dekontaminácia (chemický inžinier a technik)- vlastnosti keramiky používanej v oblasti jadrovej energie (oxidy uránu a tória, karbid uránu atď.) (inžinier a technik keramiky),- vlastnosti konštrukčných materiálov pre jadrové reaktory, povlakových materiálov pre palivo a pre kovové palivo; správanie takýchto materiálov počas ožiarenia a za prítomnosti látok používaných v reaktoroch alebo v regeneračných zariadeniach (metalurgický inžinier a technik),- riadenie jadrových reaktorov, meranie rádioaktivity (elektrotechnický inžinier a technik),- neutrónová fyzika jadrových reaktorov a z toho vyplývajúce hlavné požiadavky (inžinier pre termodynamické analýzy a technik),- špeciálne vlastnosti a prevádzkový dozor reaktora a opatrenia potrebné v prípade veľkej poruchy (prevádzkový inžinier a technik),- vyhodnocovanie a kontrola technickej bezpečnosti reaktora a experimentálneho jadrového zariadenia (bezpečnostný inžinier a technik),ProspektorPovolanie, ktoré zahŕňa indikáciu rádioaktivity za pomoci špeciálnych prístrojov (Geiger-Müllerove počítadlá atď.) v miestach označených geológmi; interpretácia informácií získaných na účel vedenia neskoršieho výskumu.Testovací vŕtač v uránových baniachPovolanie, ktoré si vyžaduje schopnosť riadiť činnosti súvisiace s testovacími vrtmi na účel stanovenia vlastností krajiny a zistenia prítomnosti rádioaktívnych materiálov a interpretovať informácie získané na účely smerovania neskorších činností.Vedúci uránovej banePovolanie, ktoré zahŕňa vedenie, dohľad a/alebo kontrolu jednej alebo viacerých alebo všetkých podzemných sekcií alebo činností uránovej bane alebo vykonávanie technického výskumu alebo zložitých meraní a dohľadu plnenia bezpečnostných opatrení, ktoré si vyžaduje špeciálny charakter takýchto baní.Laboratórny technikPovolanie, ktoré zahŕňa štúdium rádioaktívnych rúd a v spolupráci s analytikmi vykonávanie chemických a fyzikálnych analýz vzoriek za účelom stanovenia intenzity žiarenia vzoriek, ich chemického zloženia a iných vlastností.Odborný pracovník (príprava palivových článkov)Povolanie, ktoré zahŕňa vykonávanie činností pri výrobe palivových článkov kovaním, ich kontrolu a testovanie; príprava a akceptácia kovového pokrytia paliva.Operátor reaktoraPovolanie, ktoré zahŕňa prevádzku reaktora a vyžadujúce vedomosti zo základov elektrotechniky a dynamiky reaktora a taktiež schopnosť interpretovať schémy a lokalizovať a opravovať malé poruchy.Vedúci prevádzky reaktoraPovolanie, ktoré zahŕňa prevádzku reaktora a vyžadujúce dobré všeobecné vedomosti a dôkladné vedomosti o všetkých typických vlastnostiach reaktora; schopnosť vydávať príkazy a prijímať rozhodnutia.Odborný pracovník pre zavážanie, vyvážanie a chladenie jadrových palívPovolanie, ktoré si vyžaduje schopnosť manipulovať so zariadeniami na plnenie, vyprázdňovanie a chladenie jadrových palív v súlade s pokynmi.Laboratórny technik (horúce laboratórium)Povolanie, ktoré zahŕňa schopnosť interpretovať schémy a vykonávať potrebné montáže a nastavenia, vykonať samostatné testy v súlade s detailnými pokynmi a vyjadriť výsledky v kvantitatívnych energetických hladinách; vedomosti o nebezpečenstve vznikajúcom zo žiarenia a schopnosť používať prístroje na diaľkové ovládanie.Konštruktér (špecialista v jadrovej oblasti)Povolanie, ktoré si vyžaduje schopnosť pripraviť jednoduchý návrh z napísaných dát a tieto znázorniť rýchlo vytvorenými nákresmi alebo skicami poskytujúcimi vizuálne znázornenie predmetu návrhu podľa zadania a používať platné nariadenia na ochranu proti žiareniu.Operátor (urýchľovač častíc)Povolanie, ktoré zahŕňa prevádzku a manipulovanie vysokonapäťových zariadení pre elektrostatické urýchľovače; konštruovanie, používanie a manipulovanie s iónovými zdrojmi; manipulovanie a prevádzka prístrojov na zisťovanie a meranie rádioaktivity atď.Technik radiačnej ochranyPovolanie, ktoré zahŕňa dohľad nad bezpečnosťou pracovníkov, ktorí prevádzkujú reaktory alebo pracovníkov v uránových baniach alebo iných jadrových zariadení, a ktoré si vyžadujú hlboké poznatky o nebezpečenstvách, ktoré pochádzajú zo žiarenia a o radiačnej ochrane.Technik dekontamináciePovolanie, ktoré zahŕňa schopnosť vykonávať v prípade kontaminácie potrebné opatrenia a určité špeciálne dekontaminačné činnosti a v prípade potreby vykonať praktické opatrenia.--------------------------------------------------


title: Smernica Komisie 97/46/ES z 25. júla 1997, ktorou sa mení a dopĺňa smernica 95/44/ES ustanovujúca podmienky, na základe ktorých sa určité škodlivé organizmy, rastliny, rastlinné produkty a iné predmety uvedené v prílohách I až V k smernici Rady 77/93/EHS môžu dovážať do spoločenstva alebo jeho určitých chránených zón alebo premiestňovať v rámci nich, na pokusné, vedecké alebo šľachtiteľské účely

text:
Dôležité právne oznámenie

|

31997L0046

Úradný vestník L 204 , 31/07/1997 S. 0043 - 0046

		Smernica Komisie 97/46/ESz 25. júla 1997,ktorou sa mení a dopĺňa smernica 95/44/ES ustanovujúca podmienky, na základe ktorých sa určité škodlivé organizmy, rastliny, rastlinné produkty a iné predmety uvedené v prílohách I až V k smernici Rady 77/93/EHS môžu dovážať do spoločenstva alebo jeho určitých chránených zón alebo premiestňovať v rámci nich, na pokusné, vedecké alebo šľachtiteľské účelyKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 77/93/EHS z 21. decembra 1976 o ochranných opatreniach proti zavlečeniu do spoločenstva organizmov škodlivých pre rastliny alebo rastlinné produkty a proti ich šíreniu v rámci spoločenstva [1], naposledy zmenenú a doplnenú smernicou Komisie 97/14/ES [2], a najmä na jej články 3 (7) e), 4 (5), 5 (5) a 12 (3c),keďže podľa ustanovení smernice 77/93/EHS sa škodlivé organizmy uvedené v prílohách I a II, či už samotné alebo v spojení s príslušnými rastlinami alebo rastlinnými produktmi uvedenými v prílohe II k vyššie uvedenej smernici, nesmú dovážať do spoločenstva alebo jeho určitých chránených zón a rozširovať premiestňovaním v rámci nich;keďže podľa smernice 77/93/ES sa rastliny, rastlinné produkty a iné predmety uvedené v jej prílohe III nesmú dovážať do spoločenstva alebo do jeho určitých chránených zón;keďže rastliny, rastlinné produkty a iné predmety uvedené v prílohe IV k vyššie uvedenej smernici sa nesmú dovážať do spoločenstva alebo do jeho určitých chránených zón, alebo premiestňovať v rámci nich, pokiaľ nie sú splnené príslušné špeciálne požiadavky vymenované vo vyššie uvedenej prílohe;keďže rastliny, rastlinné produkty a iné predmety uvedené v prílohe V, časť B, k smernici 77/93/ES prichádzajúce z tretích krajín sa nesmú dovážať do spoločenstva, pokiaľ nespĺňajú normy a požiadavky ustanovené v uvedenej smernici, a ak k nim nie je priložené úradné fytosanitárne osvedčenie zaručujúce taký súlad, a ak okrem toho nie sú úradne skontrolované s cieľom zabezpečenia súladu s uvedenými ustanoveniami;keďže články 3 (7) e), 4 (5), 5 (5) a 12 (3c) uvedenej smernice však ustanovujú, že tieto pravidlá sa neuplatňujú na dovoz a premiestňovanie takých škodlivých organizmov, rastlín, rastlinných produktov a iných predmetov, ktoré sú určené na pokusné, vedecké alebo šľachtiteľské účely, a to za určitých podmienok, ktoré sa stanovia na úrovni spoločenstva;keďže smernica Komisie 95/44/ES [3] ustanovila podmienky, ktoré sa musia splniť v prípade takých dovozov alebo presunov, aby sa zabezpečilo, že neexistuje riziko rozšírenia škodlivých organizmov;keďže v členských štátoch existuje potreba dovážať rastliny stolonotvorných alebo hľuzotvorných druhov Solanum L. alebo ich hybridov určených na pestovanie, na šľachtiteľské účely alebo na uchovanie genetického materiálu alebo na vedecko-technické účely;keďže rozhodnutie Komisie 80/862/EHS [4], naposledy zmenené a doplnené rozhodnutím 96/713/ES [5], ustanovilo podmienky, ktoré sa musia splniť v prípade dovozov a presunov vyššie uvedených rastlín, aby sa zabezpečilo, že neexistuje riziko rozšírenia škodlivých organizmov;keďže platnosť rozhodnutia 80/862/EHS v zmenenom a doplnenom znení uplynie 31. decembra 1997, a preto je vhodné, aby sa podmienky ustanovené v uvedenom rozhodnutí zapracovali do tejto smernice;keďže je potrebné stanoviť podmienky, ktoré sa musia splniť v prípade dovozov alebo presunov vyššie uvedených rastlín, aby sa zabezpečilo, že neexistuje riziko rozšírenia škodlivých organizmov;keďže tieto podmienky musia zohľadniť vývoj nových metód testovania chorôb zemiakov a nové informácie o organizmoch škodlivých pre zemiaky, ktorých prítomnosť je potrebné zisťovať testovaním;keďže opatrenia ustanovené v tejto smernici sú v súlade so stanoviskom Stáleho výboru pre zdravie rastlín,PRIJALA TÚTO SMERNICU:Článok 1Smernica 95/44/ES sa týmto mení a dopĺňa takto:1. článok 1 (1) sa nahrádza týmto:"1. Členské štáty zabezpečia, aby pre každú činnosť na pokusné, vedecké alebo šľachtiteľské účely, ďalej len "činnosti";, ktoré by zahŕňali použitie škodlivých organizmov, rastlín, rastlinných produktov a iných predmetov podľa článkov 3 (7) e), 4 (5), 5 (5) alebo 12 (3c) smernice 77/93/EHS, ďalej len "materiál";, bola zodpovedným úradným orgánom predložená žiadosť pred dovezením akéhokoľvek takéhoto materiálu do ktoréhokoľvek členského štátu alebo jeho príslušných chránených zón alebo presunom v rámci nich.";2. v prílohe III, časť A, sa vkladá nasledujúci text:"Oddiel IV: Rastliny stolonotvorných alebo hľuzotvorných druhov Solanum L. alebo ich hybridov určených na pestovanie.1. Rastlinný materiál, kde je to potrebné, sa podrobí liečebným postupom ustanoveným v Technických smerniciach FAO/IPGRI.2. Každá jednotka rastlinného materiálu sa po vykonaní liečebných postupov uvedených v bode 1 podrobí indexovaniu. Všetok rastlinný materiál, vrátane indexovaných rastlín, sa prechováva v schválených zariadeniach v podmienkach karanténnej izolácie ustanovených v prílohe I. Rastlinný materiál určený na schválenie s cieľom úradného uvolnenia sa počas indexovania prechováva v podmienkach, ktoré umožňujú normálny cyklus vegetatívneho rastu, a v čase doručenia a následne v pravidelných intervaloch až do zostarnutia podlieha vizuálnej kontrole na príznaky a symptómy škodlivých organizmov vrátane všetkých závažných škodlivých organizmov uvedených v smernici 77/93/EHS a na symptómy spôsobené potato yellow vein disease.3. Postupy indexovania uvedené v bode 2 sa vykonávajú podľa technických ustanovení definovaných v bode 5, aby sa zistili aspoň nasledovné škodlivé organizmy:- baktériea) Clavibacter michiganensis (Smith) Davis et al. ssp. sepedonicus (Spieckermann et Kotthoff) Davis et al;b) Pseudomonas solanacearum (Smith) Smith.- vírusy a vírusom podobné organizmya) Andean potato latent virus,b) Potato black ringspot virus,c) Potato spindle tuber viroid,d) Potato yellowing alfamovirus,e) Potato virus T,f) Andean potato mottle virus,g) bežné vírusy zemiakov A, M, S, V, X a Y (vrátane Yo, Yn a Yc) a zvinutka zemiaka (Potato leaf roll virus)Avšak v prípade pravých semien zemiakov sa vykonajú postupy indexovania s cieľom zistenia aspoň vírusov a vírusom podobných organizmov vymenovaných v pododsekoch a) až e).4. Rastlinný materiál podliehajúci vizuálnym kontrolám uvedeným v bode 2, a na ktorom sa pozorovali príznaky a symptómy škodlivých organizmov, sa podrobí prevereniu vrátene testovania, ak je to potrebné, aby sa určila, pokiaľ je to možné, identita škodlivých organizmov spôsobujúcich príznaky a symptómy.5. Technické ustanovenia uvedené v bode 3 sú tieto:- baktérie1. V prípade hľúz sa testuje pupkový koniec každej hľuzy. Štandardná veľkosť vzorky je 200 hľúz. Postup sa však môže uspokojivo použiť na vzorky s menej než 200 hľuzami.2. V prípade mladých rastlín a odrezkov, vrátane mikrorastlín, sa testujú dolné časti stonky a tam, kde je to vhodné, korene pre každú jednotku rastlinného materiálu.3. Po testovaní uvedenom v bodoch 1 a 2 sa doporučuje testovanie dcérskych hľúz alebo v prípade druhov, ktoré netvoria hľuzy, dolnej časti stonky, počas jedného normálneho cyklu vegetatívneho rastu.4. Pre materiál uvedený v bode 1 sa pre vyšetrenie na Clavibacter michiganensis (Smith) Davis et al. ssp. sepedonicus (Spieckermann et Kotthoff) Davis et al. použije metóda spoločenstva ustanovená v prílohe I k smernici Rady 93/85/EHS [6]. Pre materiál uvedený v bode 2 sa môže použiť táto testovacia metóda.5. Pre materiál uvedený v bode 1 sa pre vyšetrenie na Pseudomonas solanacearum (Smith) Smith použije predbežný testovací postup ustanovený v prílohe k rozhodnutiu Komisie, ktoré sa má prijať s cieľom nahRadenia karanténneho postupu č. 26 pre Pseudomonas solanacearum (Smith) Smith zavedeného Európskou a stredozemskou organizáciou na ochranu rastlín (EPPO).Pre materiál uvedený v bode 2 sa môže použiť táto testovacia metóda.- vírusy a vírusom podobné organizmy, iné ako viroid vretenovitosti zemiakov (Potato spindle tuber viroid)1. Testovanie vegetatívneho materiálu (hľuzy, mladé rastliny a odrezky, vrátane mikrorastlín) minimálne zahŕňa serologický test uskutočnený v dobe kvitnutia alebo tesne pred kvitnutím pre každý zo škodlivých organizmov uvedených na zozname škodlivých organizmov, okrem viroida vretenovistosti zemiakov (Potato spindle tuber viroid), a po ňom nasleduje biologický test materiálu vykazujúceho negatívne výsledky v serologickom teste. V prípade zvinutky zemiaka (Potato leaf roll virus) sa uskutočnia dva serologické testy.2. Test pravých semien zahŕňa minimálne serologický test alebo biologický test, ak nie je možné vykonať serologický test. Dôrazne sa doporučuje vykonať druhý test pre určitú časť negatívnych vzoriek a vykonať test iným spôsobom v prípade hraničných výskledkov.3. Serologické a biologické testy uvedené v bodoch 1 a 2 sa uskutočnia na rastlinách pestovaných v skleníkoch, pričom sa vzorky odoberú aspoň na dvoch miestach na každej stonke vrátane mladého plne vyvinutého listu na vrchole každej stonky a zo staršieho listu zo strednej časti; vzorka sa odoberie z každej stonky z dôvodu možnej nesystemickej infekcie. V prípade serologického testovania sa listy odobraté z jednotlivých rastlín nemiešajú, pokiaľ nebol schválený objemový pomer pre používanú metódu; listy odobraté z jednej stonky sa však môžu zmiešať, aby sa vytvorila vzorka z každej rastliny. V prípade biologického testovania sa môže zmiešať maximálne päť rastlín, pričom sa inokuluje minimálne rovnaký počet indikačných rastlín.4. Vhodné indikačné rastliny, ktoré sa majú použiť pre biologické testovanie uvedené v bodoch 1 a 2, sú tie, ktoré sú uvedené v zozname Európskej a stredozemskej organizácie na ochranu rastlín (EPPO), alebo iné úradne schválené indikačné rastliny, ktoré majú schopnosť odhaliť prítomnosť vírusov.5. Z karantény sa uvoľní iba taký materiál, ktorý sa priamo testoval. Tam, kde sa urobila indexácia očka, sa môže uvoľniť iba potomstvo testovaného očka. Hľuza by sa nemala uvoľniť kvôli možným problémom s nesystemickou infekciou.- viroid vretenovitosti zemiakov1. U všetkých materiálov sa testy vykonávajú na rastlinách pestovaných v skleníku, akonáhle sú plne vyvinuté, avšak pred kvitnutím a tvorbou peľu. Testovanie vykonané na výhonkoch hľúz/rastlinách pestovaných in vitro/malých semenáčikoch sa považuje iba za predbežné testovanie.2. Vzorky sa odoberajú z plne vyvinutého listu na vrchole každej stonky rastliny.3. Všetok materiál určený na testovanie sa pestuje pri teplote, ktorá nesmie byť nižšia ako 18 °C (pokiaľ možno pri teplotách vyšších ako 20 °C) a s aspoň 16-hodinovou fotoperiódou.4. Testovanie sa vykonáva pomocou rádioaktívne alebo nerádioaktívne označených sond cDNA alebo RNA, postupom return-PAGE (so striebornym zafarbením) alebo RT-PCR.5. Maximálny objemový pomer vzoriek v prípade sond a return-PAGE je 5. Použitie tohto pomeru alebo vyšších pomerov musí byť overené."Článok 21. Členské štáty uvedú do účinnosti zákony, iné právne predpisy alebo správne opatrenia potrebné na dosiahnutie súladu s touto smernicou 1. januára 1998. Okamžite o tom budú informovať Komisiu.Keď členské štáty prijmú tieto opatrenia, tieto budú obsahovať odkaz na túto smernicu alebo ich bude sprevádzať takýto odkaz pri príležitosti ich úradného uverejnenia. Členské štáty prijmú postup pre takýto odkaz.2. Členské štáty okamžite oznámia Komisii všetky ustanovenia vnútroštátneho práva, ktoré prijmú v oblasti upravenej touto smernicou. Komisia o tom bude informovať ostatné členské štáty.Článok 3Táto smernica nadobúda účinnosť 20. deň po uverejnení v Úradnom vestníku Európskych spoločenstiev.Článok 4Táto smernica je adresovaná členským štátom.V Bruseli 25. júla 1997Za KomisiuFranz Fischlerčlen Komisie[1] Ú. v. ES L 26, 31.1.1977, s. 20.[2] Ú. v. ES L 87, 2.4.1997, s. 17.[3] Ú. v. ES L 184, 3.8.1995, s. 34.[4] Ú. v. ES L 248, 19.9.1980, s. 25.[5] Ú. v. ES L 326, 17.12.1996, s. 70.[6] Ú. v. ES L 259, 18.10.1993, s. 1.--------------------------------------------------


title: Smernica Komisie 2005/4/ES z 19. januára 2005, ktorou sa mení a dopĺňa smernica 2001/22/ES, ktorou sa určujú metódy odberu vzoriek a metódy analýzy pre úradnú kontrolu obsahu olova, kadmia, ortuti a 3-MCPD v potravináchText s významom pre EHP

text:
               21.1.2005

               SK

               Úradný vestník Európskej únie

               L 19/50

      SMERNICA KOMISIE 2005/4/ES
   z 19. januára 2005,
   ktorou sa mení a dopĺňa smernica 2001/22/ES, ktorou sa určujú metódy odberu vzoriek a metódy analýzy pre úradnú kontrolu obsahu olova, kadmia, ortuti a 3-MCPD v potravinách
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 85/591/EHS z 20. decembra 1985, týkajúcu sa zavedenia metód Spoločenstva pre odoberanie vzoriek a analytických metód pre monitoring potravín určených na ľudskú spotrebu (1), a najmä na jej článok 1,
   keďže:

               (1)

               Smernica Komisie 2001/22/ES z 8. marca 2001 ustanovuje metódy odberu vzoriek a metódy analýzy pre úradnú kontrolu obsahu olova, kadmia, ortuti a 3-MCPD v potravinách (2).

               (2)

               Je potrebné doplniť aktualizované štandardné informácie o kontaminujúcich látkach v potravinách, najmä s ohľadom na neistotu merania pri analýze.

               (3)

               Pri zabezpečovaní harmonizovaného postupu presadzovania predpisov v celej Európskej únii má zásadný význam, aby sa analytické výsledky vykazovali a interpretovali jednotným spôsobom.

               (4)

               Smernica 2001/22/ES by sa preto mala zodpovedajúcim spôsobom zmeniť a doplniť.

               (5)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 2001/22/ES sa týmto mení a dopĺňa tak, ako je uvedené v prílohe I k tejto smernici.
   Príloha II k smernici 2001/22/ES sa týmto mení a dopĺňa tak, ako je uvedené v prílohe II k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s ustanoveniami tejto smernice najneskôr do dvanástich mesiacov od nadobudnutia účinnosti. Bezodkladne oznámia Komisii znenie týchto ustanovení a korelačnú tabuľku takýchto ustanovení a tejto smernice.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Táto smernica je určená členským štátom.

      V Bruseli 19. januára 2005

            Za Komisiu

         Markos KYPRIANOU

            člen Komisie

      (1)  Ú. v. ES L 372, 31.12.1985, s. 50.

      (2)  Ú. v. ES L 77, 16.3.2001, s. 14.

      PRÍLOHA I
      V prílohe I k smernici 2001/22/ES sa bod 5 nahrádza takto:

         „5.   ZHODA VZORKOVANEJ DÁVKY ALEBO ČASTI VZORKOVANEJ DÁVKY
         Kontrolné laboratórium preskúma laboratórnu vzorku určenú na účely presadenia najmenej dvomi nezávislými analýzami a vypočíta strednú hodnotu výsledkov.
         Vzorkovaná dávka sa posúdi ako vyhovujúca, ak stredná hodnota neprekročí príslušné najvyššie prípustné množstvo ustanovené v nariadení (ES) č. 466/2001, s ohľadom na rozšírenú neistotu merania a korekciu na výťažnosť (1).
         Vzorkovaná dávka sa posúdi ako nevyhovujúca, ak stredná hodnota jednoznačne prekročí príslušné najvyššie prípustné množstvo, s ohľadom na rozšírenú neistotu merania a korekciu na výťažnosť.
         Súčasné pravidlá interpretácie sú uplatniteľné na analytický výsledok získaný zo vzorky na účel úradnej kontroly. V prípade analýzy na účel obhajoby alebo rozhodovacieho konania sa uplatňujú vnútroštátne pravidlá.“

      PRÍLOHA II
      Príloha II k smernici č. 2001/22/ES sa mení a dopĺňa takto:

                  1.

                  V bode 3. „Metóda analýzy, ktorú má laboratórium používať a požiadavky na kontrolu laboratórií“ sa za tabuľku 4 vkladá tento bod 3.3.3.:
                  „3.3.3.   Kritériá realizácie – koncepcia neistoty
                  Koncepcia neistoty sa však tiež môže používať na posúdenie vhodnosti metódy analýzy, ktorú má laboratórium používať. Laboratórium môže používať metódu, ktorá poskytuje výsledky v rámci maximálnej štandardnej neistoty. Maximálna štandardná neistota sa môže vypočítať podľa tohto vzorca:

                  kde:

                     Uf je maximálna štandardná neistota
                  LOD je detekčný limit metódy
                  C je príslušná koncentrácia
                  α je numerický faktor, ktorý sa má používať v závislosti na hodnote C. Hodnoty, ktoré sa majú používať, sú v nižšie uvedenej tabuľke:

                              C (μg/kg)

                              α

                              ≤ 50

                              0,2

                              51–500

                              0,18

                              501–1 000

                              0,15

                              1 001–10 000

                              0,12

                              ≥ 10 000

                              0,1

                        a U je rozšírená neistota pri použití koeficientu pokrytia 2, ktorý zabezpečuje približne 95-percentnú úroveň spoľahlivosti.
                  Ak analytická metóda poskytuje výsledky s neistotou merania menšou než maximálna štandardná neistota, táto metóda bude rovnako vhodná ako tá, ktorá spĺňa vyššie uvedené kritériá realizácie.“

                  2.

                  Bod 3.4 sa nahrádza takto:
                  „3.4.   Odhad analytickej presnosti, výpočet výťažnosti a vykazovanie výsledkov
                  Presnosť analýzy sa všade, kde je to možné, odhaduje zaradením vhodných certifikovaných referenčných materiálov do analýzy.
                  Analytický výsledok sa musí vykazovať opravený alebo neopravený vzhľadom na výťažnosť. Musí byť uvedený spôsob vykazovania výťažnosti a jej hodnota.
                  Analytik by mal vziať do úvahy ‚Správu Európskej komisie o vzťahu medzi výsledkami analýz, neistotou merania, faktormi výťažnosti a ustanoveniami právnych predpisov EÚ v oblasti potravín’ (1).
                  Analytický výsledok sa vykazuje ako x +/– U, kde x je analytický výsledok a U je neistota merania.
                  ODKAZY

                              (1)

                              Správa Európskej komisie o vzťahu medzi analytickými výsledkami, neistotou merania, faktormi obnovy a ustanoveniami právnych predpisov EÚ v oblasti potravín, 2004
                              (http://europa.eu.int/comm/food/food/chemicalsafety/contaminants/sampling_en.htm).“